הוועדה המיוחדת למאבק בנגע הסמים, כנסת 18, פרוטוקול מספר 15, 2009-11-10 10:00

מוחמד ברכה: בוקר טוב לכולם וברוכים הבאים.

מוחמד ברכה: זימנו את ישיבת הוועדה למאבק בנגע הסמים בעקבות הופעתן של כמה הצעות על שולחן הכנסת.

מוחמד ברכה: נדרשנו לנושא השימוש באלכוהול – הטלת אחריות פלילית על הקטין, האומנם?

מוחמד ברכה: אני מניח שלחברי הכנסת שהגישו את הצעות החוק יש כוונות טובות ומצוינות לצמצם את התופעה המדאיגה של שתיית אלכוהול בקרב קטינים.

מוחמד ברכה: בוועדת למען זכויות הילד התקיים דיון חשוב בנושא הזה לפני כשבוע שבועיים, זו הייתה ישיבה חשובה בנושא.

מוחמד ברכה: לדעתי, ואני מקווה שזו גם דעתו של יושב ראש הוועדה לזכויות הילד שהיה אמור להוביל את זה, אותי כיושב ראש הוועדה למאבק בנגע הסמים אמור לעניין בעיקר המאבק בנגע הסמים.

מוחמד ברכה: את הוועדה למען זכויות הילד אמור לעניין מצבו של שהילד ועתידו של הילד.

מוחמד ברכה: בעקבות התייעצויות שקיימתי מצאתי את עצמי נדרש לנושא משום שאנחנו רואים סכנה בהטלת אחריות פלילית על קטינים.

מוחמד ברכה: בוועדה הזאת אנחנו מתלבטים רבות בשני ערכים, בערך החינוכי והמניעה, ובערך האכיפה.

מוחמד ברכה: הגענו לרעיונות, לדעתי רעיונות חשובים שדורשים שיקול דעת לגבי בוגרים, בעניין המרת או החלפת עונש המאסר בטיפול במסגרת טיפולית על משתמשים ואפילו נרקומנים.

מוחמד ברכה: אם זו מחשבתנו לגבי בוגרים קל וחומר שהדברים מתייחסים לגבי קטינים.

מוחמד ברכה: כמחוקקים, הרעיון המרכזי שצריך לעניין אותנו הוא שהמגע בין הקטין לבין האלכוהול או הסמים, הנושא שעליו אנחנו מדברים הוא האלכוהול, שהמגע יהיה בלתי אפשרי.

מוחמד ברכה: לכן אנחנו הנחנו על שולחן הכנסת כמה הצעות חקיקה בכל מה שקשור למכירת אלכוהול, ואיסור המכירה ב"פיצוציות" אחרי שעה מסוימת.

מוחמד ברכה: בנייר העבודה של המועצה לשלום הילד ראיתי שדוקטור יצחק קדמן מעלה רעיונות בכיוון.

מוחמד ברכה: לדעתי ההתמקדות היא במניעת המגע בין הקטין לאלכוהול, ובעיקר לבוא בדין עם אותם בוגרים שמאפשרים זאת, בין אם זה מוכרים או סוחרים או אחרים ששולחים ילד לקנות אלכוהול כאילו זה בסדר.

מוחמד ברכה: לשם כך הזמנו את חברי הכנסת יריב לוין ויוחנן פלסנר ואת יושב ראש הוועדה למען זכויות הילד חבר הכנסת דני דנון כדי שיטלו חלק בדיון.

מוחמד ברכה: לשניים מחברי הכנסת יש הצעות, ואנחנו מעוניינים לנהל דיאלוג.

מוחמד ברכה: אני גם יודע שוועדת השרים לענייני חקיקה התנגדה להצעות החוק.

יריב לוין: התהליך היה שוועדת השרים אישרה ויש ערר של השר לבטחון פנים.

מוחמד ברכה: השר לבטחון פנים הוא הממונה על הרשות הלאומית למלחמה בסמים ואלכוהול.

דרורה נחמני רוט: יש הצעת חוק שנדונה כבר בוועדת חוקה.

יוחנן פלסנר: היא מהיבט אחר, יש שתי הצעות.

דרורה נחמני רוט: קיימות בעיות ניסוח.

יוחנן פלסנר: מתעסקות במכירה ולא באיסור השתייה עצמה.

מוחמד ברכה: המוקד צריך להיות גם במכירה האחריות של הבגיר.

מוחמד ברכה: לעומת זאת, לדעתי, אם הקטין נופל לתוך המלכודת הזאת של האלכוהול וסמים המוקד צריך להיות העניין הטיפולי והחינוכי ולא הטלה האחריות פלילית עליו שתלווה אותו לאורך כל החיים.

מוחמד ברכה: בעצם במקום שאנחנו נרוויח אדם שנמנע ושהוא נקי משימוש באלכוהול אנחנו "נזכה" באדם עם תיק פלילי שאינו יכול בהמשך חייו לתפקד כאזרח רגיל.

מוחמד ברכה: יריב לוין, תציג את הרעיון הכללי בבקשה.

יריב לוין: אני מבקש להתייחס ראשית לרקע להצעת החוק ואחר כך לבחון לאן ניתן להגיע בסופו של התהליך.

יריב לוין: צריך לזכור שהצעת החוק, לפחות זו שאני הגשתי, היא הצעה שגובשה עוד קודם לגל האלימות האחרון.

יריב לוין: כלומר היא לא תולדה של המציאות שהתהוותה כאן, לדעתי זו מציאות שקיימת כאן לאורך זמן אבל הפכה לבולטת יותר בחודשים האחרונים.

יריב לוין: את ההצעה גיבשתי בשיתוף עם ד"ר נילי שרן, סגנית ראש החוג לקרימינולוגיה בבית ברל, לאחר עבודה של מספר חודשים, ותוך השענות על מודלים הקיימים במקומות אחרים – גם באנגליה, כלומר היא לא המצאת הגלגל בארץ.

יריב לוין: אני מבקש להתחיל מהצעד הראשון.

יריב לוין: לדעתי הדרך האמיתית להיאבק בתופעות האלה היא בדרך החינוך.

יריב לוין: זאת צריכה להיות הנחת המוצא.

יריב לוין: מי שחושב שרק על ידי הטלת כל מיני איסורים נפתור את הבעיה, לדעתי הוא טועה.

יריב לוין: אני אומר באופן מפורש, לדעתי מערכת הענישה צריכה להיות מערכת נלוות, תומכת ומסייעת למערכת החינוכית ולא הפוך.

יריב לוין: אני אומר את זה באופן מפורש וזאת צריכה להיות נקודת המוצא.

יריב לוין: יחד עם זאת לדעתי קשה מאוד לחנך כאשר אין נורמה ברורה שאומרת שקטינים לא שותים.

יריב לוין: נורמות קובעים בחוק!

יריב לוין: זאת בעצם הסינתזה והיא נקודת המוצא של כל הצעת החוק הזאת, וזאת עוד קודם שניכנס לפרטים שלה.

יריב לוין: קשה לי מאוד לבוא ולומר, לי יוצא להיפגש ולהופיע לא מעט בפני נוער.

יריב לוין: קשה לי להסביר למה קטינים לא שותים.

יריב לוין: אומרים לי "מה אתה רוצה, כתוב בחוק שאסור לנו, מישהו אמר שאסור לנו?

יריב לוין: אתה יושב בכנסת ואתם מרשים לנו.

יריב לוין: אנחנו לא עוברים על החוק ואנחנו לא עושים שום דבר".

יריב לוין: אני חושב אנחנו נמצאים כאן בפער גדול מסוגיית הסמים.

יריב לוין: לגבי הסמים החוק אומר במפורש - זה אסור.

יריב לוין: לגבי סמים החוק אומר אסור נקודה, וכשאתה בא להסביר למה אסור אתה מסביר את הלמה, אבל זה שזה אסור זה נתון.

יריב לוין: כאן אתה צריך להסביר מה אתה רוצה מהם כי זה בכלל מותר, ועל מה בכלל כל העניין.

יריב לוין: לדעתי קביעת הנורמה, להבדיל מההשלכות של העניין, ואני תכף אגע בהן, לדעתי קביעת הנורמה היא הכרחית, כי בלעדיה גם לא יהיה חינוך, מכאן נקודת המוצא של ההצעה כולה.

יריב לוין: אפתח סוגרים ואומר שיש לקחת בחשבון שהתופעה היום היא לא איזו תופעה שקיימת באיזה שוליים חברתיים.

יריב לוין: נוצרה כאן מציאות שהיא מציאות, לדעתי, מציאות שמאיימת על הסדר החברתי בהרבה מאוד מובנים במדינת ישראל.

יריב לוין: הייתה לי פגישה עם ראש עיריית נתיבות לפני מספר שבועות, נתיבות הפכה כמעט לבירת הדרום של מקומות בילוי, נפתחו בה שורה של מועדונים שפתוחים בלילה ובהם מבלים אלפי בני נוער שמגיעים מכל אזור הדרום.

יריב לוין: אמר לי ראש העיר ששבוע קודם היו לו שלושה מקרי דקירות במועדונים האלה, כולם כתוצאה משכרות.

יריב לוין: ראש העיר אמר לי "אני מצטער שנתתי ואפשרתי בכלל את העניין הזה בכלל".

יריב לוין: כל מוקד הבילוי הזה של בני הנוער נחשב לסיפור הצלחה גדול מאוד.

יריב לוין: לכן לא מודבר כאן בתופעה שניתן להיאבק בה באמצעים מינימליים.

יריב לוין: לדעתי מדובר במכת מדינה אמיתית שמחייבת טיפול מערכתי, והטיפול המערכתי מטבע הדברים הוא באמצעים דרקוניים לפעמים.

יריב לוין: לדעתי, כשאתה משתמש באמצעים עדינים ורכים אתה לא יכול להשיג תוצאות שמתמודדות עם תופעה כל כך רחבה וקשה כפי שאנחנו עדים לה עכשיו.

יריב לוין: הצעת החוק שאני הגשתי דיברה בעצם על שני מרכיבים.

יריב לוין: המרכיב האחד הוא קביעת הנורמה העקרונית שקטינים לא שותים.

יריב לוין: מטבע הדברים שכאשר אתה קובע נורמת ענישה, הנלווה הוא סוג של אחריות- - -

מוחמד ברכה: למה?

מוחמד ברכה: – אפשר לקבוע שאסור, אפשר לקבוע שהאחריות - - -

יריב לוין: אתה תראה שהפערים בינינו אינם גדולים, ברשותך אני מבקש להציג את המכלול ואחר כך לגעת בפתרון.

יריב לוין: הצד השני של הצעת החוק בעיניי הוא לא פחות חשוב, והוא סמכות ההחרמה של בקבוקי השתייה, סמכות שניתנת לשוטרים ולפקחים.

יריב לוין: הסמכות הזו נולדה כתוצאה מפניות רבות שקיבלתי מאנשי משטרה, מסיירות הורים, מגורמים שנמצאים בשטח ובאים במגע עם בני הנוער.

יריב לוין: הם אומרים לי "אנחנו חסרי אונים, אנחנו לא יכולים לעשות כלום, אנחנו צריכים לשבת ולחכות לוונדליזם, לאלימות, ולכל הדברים שאנחנו יודעים שיקרו, ורק אז אנחנו יכולים לעשות משהו".

יריב לוין: אני בא ואומר שוב, כאשר רוצים להילחם בתופעה במלחמת חורמה אמיתית, וכאשר רוצים באמת לתת פתרון, מה שנדרש, זה לתת סמכות לעצור את התהליך כשהוא מתחיל.

יריב לוין: לא כאשר הגענו לנקודת הקצה ומישהו הלך לשבור משהו, או כשבני הנוער שולפים את הסכינים.

יריב לוין: ברגע שהקטין מחזיק את בקבוק אוטומטית לוקחים את הבקבוק ובזה העניין, במקרים רבים, ייעצר בשלב מוקדם.

יריב לוין: אין לי ספק שהחוויה של ילדים כשבקבוק שתייה בפניהם וכשמגיע השוטר ולוקח את הבקבוק מידיהם, החוויה הזאת תשפיע על רוב רובם של הילדים, שהם ילדים טובים ושומרי חוק.

יריב לוין: לקיחת הבקבוק תתקן את הלחץ החברתי הקיים היום על ילדים לשתות וגם על אלה שאינם רוצים.

יריב לוין: בעייני זה דבר מהותי שבלעדיו אנחנו לא נצליח להתמודד באופן נכון עם התופעה הזאת.

יריב לוין: הטלת האחריות הפלילית – אני אומר מראש שבעניין הזה, אני חושב שהטלת האחריות הפלילית היא הצעד הקיצוני והאחרון.

יריב לוין: אני בהחלט מסכים, אני אומר מראש שיש מקום לשנות את הצעות החוק האלה.

יריב לוין: אמרתי זאת, וזה עבר בוועדת שרים לחקיקה תוך הסכמה שאנחנו נדון ונראה איך מרככים את העניין.

יריב לוין: מראש אני אומר שהמטרה איננה שכל קטין שיחזיק בקבוק יקבל במקום דוח.

יריב לוין: זה ברור לחלוטין וצריך להגיע לתוצאה שלא תביא את זה.

יריב לוין: מתי כן?

יריב לוין: – שני דברים צריכים להיות: האחד לדעתי שצריך להיות מנגנון להטלת קנסות שהוא באופן ישיר מגיע בעיקר להורים.

יריב לוין: בוודאי שצריך להיות מנגנון של יידוע של ההורים שהילד שלהם ניתפס במצב כזה וכזה.

יריב לוין: אני מבקש לומר, אנחנו רואים את התופעה הזאת גם בתחום החינוך, להורים יש אחריות.

יריב לוין: השיטה שהמערכת, אנחנו כל הזמן פורקים את האחריות מההורים ומטילים אותה על כל מיני גורמים מסביב, אני חושב שצריך לחזור למקורות בעניין הזה.

יריב לוין: האחריות היא של ההורים, המשטרה נמצאת במקום כדי לאכוף, וזה לא פותר את ההורים מהחובה שלהם לטפל בעניין.

יריב לוין: אני טוען שלא ניתן לטפל בדברים שאתה לא יודע.

יריב לוין: מכיוון שכולנו יודעים שלא את הכל ההורים יכולים לדעת.

יריב לוין: מקרה כזה שבו ילד ניתקל בשוטר או פקח זה דבר שהורים צריכים לדעת.

יריב לוין: אגב, שוב בסוגריים, שעל פי אותו הגיון יש גם הצעת חוק לה ביוזמה של חברת הכנסת רונית תירוש שאני שותף, של יידוע בעל הרכב במקרה של דוח שניתן לנהג חדש.

יריב לוין: שוב על פי אותו עקרון שנהג חדש נוהג ברכב של ההורים וכדאי שההורים ידעו אם הוא קיבל דוח.

יריב לוין: לדעתי יידוע הוא חובה.

יריב לוין: אני חושב שהטלת קנסות לא כדבר מחייב, אבל במקרים המתאימים כן.

יריב לוין: במקום היחידי שבו אני כן רואה מקום להטלת האחריות פלילית הוא המקום שבו הדבר חוזר ונשנה.

יריב לוין: כלומר, כאשר אותו בן נוער נתפס פעם אחר פעם, אחר פעם כאשר הוא, אם נאמר את זה בצורה הישירה ביותר, 'מצפצף על החוק', הוא כבר יודע שיש חוק, הוא כבר הוזהר פעם, פעם שנייה ופעם שלישית, נדמה לי שבסיטואציה הזאת יש כן מקום להטיל את הסנקציה, את הדרגה הגבוהה יותר.

יריב לוין: לדעתי יהיה לכך ערך הרתעתי כי אחרת זה יכול להגיע למאה אחוז וישלחו פתק להורים ובזה העניין נגמר.

יריב לוין: זו עמדתי ואני באופן מפורש גם פתוח לשמוע ולהשתכנע.

מוחמד ברכה: תודה רבה חבר הכנסת יריב לוין, אני מלכתחילה אמרתי שהכוונות הן טובות ואנחנו מתקדמים בכיוון הנכון בהתאם לאותן כוונות.

מוחמד ברכה: נשאלת השאלה, גם אם נגיע למסקנה של איסור צריכת אלכוהול על ידי קטינים, האחריות צריכה להיות על בגירים.

מוחמד ברכה: העניין השני שאם בן נוער או קטין נתפס מספר פעמים הרעיון המרכזי צריך להיות לתת לו טיפול, גמילה, הדרכה ולא רק יידוע וקנסות.

מוחמד ברכה: אני לוקח הפוגה קצרה לברך את אורחינו הצעירים, תלמידי טרסנטה מיפו.

מוחמד ברכה: שלום לכם.

מוחמד ברכה: בהמשך אתם מוזמנים לשבת איתי ולקבל הסבר על מה היה הדיון, ואם יש לכם רעיון בנושא שאנחנו מטפלים בו אתם מוזמנים.

מוחמד ברכה: הנושא הוא ענישת קטינים שצורכים אלכוהול.

מוחמד ברכה: אנחנו נגד אלכוהול לקטינים, נכון?

מוחמד ברכה: יצחק קדמן בבקשה.

יצחק קדמן: תודה רבה אדוני היושב ראש.

יצחק קדמן: תודה שיזמת את הדיון הזה.

יצחק קדמן: אני משוכנע שחבר הכנסת יריב לוין כמו חברי כנסת אחרים, כמו ראשי ערים, לזה לא הגענו, אבל בחלל האוויר מנסרות כבר הצעות חוק יותר קיצוניות מההצעה שלך, כמו הטלת עוצר, ומי יודע עוד למה נגיע.

יצחק קדמן: הכוונות בוודאי טובות, ואת זה אני רוצה לומר, אני בטוח שחבר הכנסת יריב לוין לא רוצה להרע לבני הנוער, אני בטוח שחבר הכנסת יריב לוין לא רוצה לראות, כתוצאה מחוק כזה או אחר, עשרות אלפי בני נוער עם רישום פלילי שהמשמעות שלו איומה ונוראה.

יצחק קדמן: אגב, גם אם בסוף המשטרה מפעילה, והיא מפעילה שיקול דעת ומחליטה לסגור את התיק, מה שהיה קרוי פעם א-ת, או בתנאי סגירה אחרים.

יצחק קדמן: אני מבקש כאן בהערת סוגריים אדוני היושב ראש וגם חברי הכנסת, שיהיה ברור שגם ילד שהתיק נגדו נסגר, או שהמשטרה החליטה לא להגיש כתב אישום, הרישום הפלילי, במובנים מסוימים נשמר.

יצחק קדמן: שלוש שנים אחרי שהילד הזה נתפס עם פחית של בירה ביד, הוא יגיע לגיוס, הוא יכין את עצמו ללכת ליחידה מובחרת לצבא, הוא יקבל תשובה שלילית והוא אפילו לא ידע למה.

יצחק קדמן: הצבא רשאי לקבל פירוט רישומים פלילים, גם רישומים פנימיים של המשטרה.

יצחק קדמן: אני בטוח שבזה אף אחד לא רוצה, אנחנו לא רוצים להרוס את החיים לאלפי בני נוער.

יצחק קדמן: אני מבקש לומר דבר נוסף שהוא בקונצנזוס, יש בעיה אמיתית של שתיית אלכוהול בקרב ילדים ובני נוער.

יצחק קדמן: אגב, זו לא בעיה חדשה, היא לא חדשה.

יצחק קדמן: אני מזמין את כל חוקרי מדעי החברה להבין איך פתאום מתפרצת כאילו תופעה חדשה.

יצחק קדמן: היא לא חדשה! הדברים האלה, אגב יש לי כאן נתונים מאוד מעניינים שפרסם ארגון הבריאות העולמי, חלקם צוטטו בתקשורת בשבועות האחרונים.

יצחק קדמן: מדובר על מחקר שנעשה ב- 2006 - גם על ישראל.

יצחק קדמן: אנחנו ב- 2009.

יצחק קדמן: אין השנה משהו חדש שלא קרה ב- 2006.

יצחק קדמן: אגב, עוד הערה במאמר מוסגר, את הנתונים צטטו באופן חלקי ומאוד סלקטיבי והוא גם גורם משפיע לא טוב על מי שקורא אותם ואומר 'מגפה'.

יצחק קדמן: הנתונים לגבי ילדים בני 11 הראו שישראל היא במקום השני באירופה אחרי אוקראינה.

יצחק קדמן: זה מפחיד, וזה נורא.

מוחמד ברכה: לא גילאי 11.

מוחמד ברכה: ישראל במקום השני כשאחוז הצריכה הוא 11%.

יצחק קדמן: לא.

יצחק קדמן: לא.

יצחק קדמן: אדוני היושב ראש הנתונים כאן.

יצחק קדמן: ילדים בני 11 שהודו ששתו לפחות פעם בשבוע, זה הנתון.

יצחק קדמן: ישראל במקום השני.

יצחק קדמן: בנות – 8%, בנים – 19%.

יצחק קדמן: זה באמת מפחיד.

יצחק קדמן: אבל אי אפשר להתעלם משתי הטבלאות שמופיעות באותו מקור.

יצחק קדמן: בגיל 13, אנחנו כבר אי שם באמצע.

יצחק קדמן: בגיל 15 אנחנו בתחתית הרשימה.

יצחק קדמן: עוד יותר מעניין שכאשר לא מדובר על שתייה פעם בשבוע, אלא על שכרות, כלומר מצב פרמננטי של שתייה, אני שמח לבשר לכם שישראל נמצאת במקום אחד לפני אחרון.

יצחק קדמן: רק איטליה מאחורינו.

יצחק קדמן: שיעור השכרות של בני נוער, אני רוצה לעודד את כולם כי זה מקור לעידוד, המצב פחות חמור ממה שאנחנו מתארים לעצמנו.

יצחק קדמן: לא שאנחנו צריכים לומר שהכל בסדר ונארוז את הדברים ונלך לישיבה הבאה.

יצחק קדמן: יש בעיה אמיתית גם כאשר יש 10%, 20% ששותים.

יצחק קדמן: התמונות תמיד מזעזעות, אבל זה עדיין 10% ו- 20%, כשאתה רואה ילד ב"כיכר החתולות" בירושלים, או ברחוב המסגר בתל אביב, שפוך לגמרי על המדרכה.

יצחק קדמן: אגב, האלימות ברוב המקרים של הילדים הצעירים האלה עם האלכוהול היא נגד עצמם, הם שוכבים בקיא של עצמם, הם לא יודעים איפה הם נמצאים בכלל.

יצחק קדמן: צריך להציל את הילדים האלה, זה האינטרס שלנו להציל אותם קודם כל מפני עצמם.

יצחק קדמן: על זה אין בכלל וויכוח.

יצחק קדמן: הוויכוח הוא מהי הדרך הנכונה לטפל בעניין.

יצחק קדמן: לצערי, אני מוכרח לומר פה משהו כללי מאוד, במיוחד לתשומת לבם של חברי הכנסת, ביותר מדי מקרים אנחנו שולפים את נשק יום הדין ורואים במשטרה את הגורם המטפל, המחנך, הפותר את כל בעיות החברה במדינת ישראל.

יצחק קדמן: בכל דבר אנחנו רצים למשטרה.

יצחק קדמן: אולי כי זה זול, אולי כי זה זמין.

יצחק קדמן: אני רוצה לתת לכם כמה דוגמאות, שהייתי מקדם בברכה עם חברי הכנסת שהיו מקדמים חקיקה בעניין, למשל, אנחנו הצענו להוסיף לחוק הנוער טיפול והשגחה, עילת נזקקות של הקטין הנמצא במצב של שכרות.

יצחק קדמן: הדבר הזה היה מאפשר לכפות טיפול גם במקום שהקטין לא מתנדב באופן וולונטרי לבוא לטיפול.

יצחק קדמן: אני רוצה לטפל בילדה האתיופית, אני אספר לכם דברים איומים.

יצחק קדמן: ביום שישי בערב היא נוסעת בטרמפים מקרית מלאכי לרחוב המסגר בתל אביב, אני לא אתאר לכם באיזה אמצעים היא משיגה 20 שקלים ועוד מקבלת עודף כשהיא קונה בקבוק וודקה.

יצחק קדמן: יושב ראש וועדת זכויות הילד יודע כי הוא שמע מבעלי פיצוציות שב- 14 שקלים מוכרים בקבוק וודקה, והוא בדרך כלל מזויף והוא יכול להרוג את הילד בגלל המרכיבים שלו.

יצחק קדמן: הילדה הזאת מקרית מלאכי, אני מדבר אתכם על מעשה שהיה, זרוקה, מנוצלת על ידי גברים, היא כולה בת 12.5, אחרי שהיא גמרה בקבוק וודקה, היא אפילו לא יודעת מאיפה היא באה ולאן לחזור.

יצחק קדמן: היא שוכבת שם ברחוב.

יצחק קדמן: אני רוצה לשאול אתכם, איזה גורם טיפולי מטפל בה?

יצחק קדמן: – אף אחד.

יצחק קדמן: היום כל הטיפול בנוער מנותק, אגב אצלו שיעור האלכוהול הוא פי חמישה מאשר אצל בני נוער רגילים.

יצחק קדמן: אין כבר עובדי חבורות רחוב.

יצחק קדמן: יש עמותות נפלאות כמו "עלם" ואחרות.

יצחק קדמן: אלו עמותות שעושות את זה בהתנדבות.

יצחק קדמן: אין טיפול.

יצחק קדמן: אני אגיד לכם יותר מזה, בית החולים אסף הרופא עשה מחקר על ילדים שהובאו לחדר מיון כשהסיבה היא שתיית יתר.

יצחק קדמן: אחד הדברים שהממו אותי במחקר הזה, שהילד הזה כשהוא משוחרר מחדר מיון וחוזר לקהילה בית החולים אינו מודיע לאף אחד, לא רק להורים אלא לאף גורם מטפל בקהילה.

יצחק קדמן: הוא חוזר לקהילה ושום דבר לא קורה.

יצחק קדמן: אין לנו טיפול.

יצחק קדמן: אני אומר יותר מזה, מה שהורג אותי בכל פעם מחדש, וסליחה שאני אומר את זה, זו הצביעות של עולם המבוגרים.

יצחק קדמן: בסמים קבעת נורמה חד משמעית.

יצחק קדמן: סמים פסול, וזה מחוץ לחוק.

יצחק קדמן: זה נכון למבוגר וזה נכון לקטין.

יצחק קדמן: באלכוהול אנחנו שוטפים את המוח לקטינים כמה אלכוהול זה טוב.

יצחק קדמן: לא רק שאין הסברה על הנזקים של אלכוהול.

יצחק קדמן: סעו לתל אביב ותראו בגודל של בניין שלם בקבוק וודקה, בגודל של בניין.

יצחק קדמן: אין היום עיתון במדינת ישראל שאין לו מדור אלכוהול.

יצחק קדמן: אין טלנובלה, שילדים רואים אותה כל יום, הטלנובלות הכי תמימות בעולם, הגיבורים שלה מסתובבים עם כוס אלכוהול ביד.

יצחק קדמן: אנחנו מעבירים מסר לילדים שאלכוהול זה בסדר, אלכוהול זה כיף, אלכוהול זה טוב, ומצד שני רוצים להגיד להם, משטרה, תיק פלילי.

יצחק קדמן: אנחנו לא יכולים להמשיך בצביעות הזאת.

יצחק קדמן: לפני כמה שבועות בחופשת הסוכות פרסם מועדון מודעה, העברתי אותה גם לחבר הכנסת דני דנון, שקוראת לקטינים לבוא למסיבת אלכוהול במחירים מוזלים.

יצחק קדמן: העזו לכתוב שם "אין בחורה מכוערת יש רק מי שלא שתה אלכוהול".

יצחק קדמן: זאת אומרת תשתה מספיק אלכוהול.

יצחק קדמן: זה פורסם בברושורים.

מוחמד ברכה: איך זה נוסח לקטינים?

יצחק קדמן: "הכניסה לתלמידי י"א י"ב בלבד.

יצחק קדמן: זה היה הנוסח.

יצחק קדמן: אנחנו לא יכולים להמשיך עם הצביעות הזאת.

יצחק קדמן: אני שואל את עצמי, לאלכוהול יש נזקים רבים מאוד, למה לא פרסם אותם כמו שאתה מפרסם על סיגריות.

יצחק קדמן: לפחות הערת אזהרה.

יצחק קדמן: אגב הזכרתי את הסיגריות ואני רוצה לספר לכם משהו מעניין בצורה בלתי רגילה שלא יודעים.

יצחק קדמן: אסור למכור סיגריות לקטינים, אין איסור עישון, ואף על פי כן למרות שאין עבירה פלילית בעישון של קטין, הצלחנו להגיע למצב שבו ישראל כמעט במקום האחרון בעישון סיגריות של קטינים, תוך ירידה דרמטית.

יצחק קדמן: מדינת ישראל עשתה בנושא הסיגריות, ויאמר לשבחם של כל הגופים, הייתה מערכת הסברה יוצאת מהכלל, מיועדת ספציפית לבני נוער על הנזקים של העישון.

יצחק קדמן: מערכת הסברה לא על 'תהיו ילדים טובים אל תעשנו', אלא אמרו לבני נוער, וסליחה שאני אומר את זה, "עישון גורם לאימפוטנציה תיזהר, לא תוכל לעשות דברים שתרצה לעשות".

יצחק קדמן: אמרו להם תשמעו כשאתה תרצה לנשק את החברה שלך אתה יודע שאתה מריח כמו שלוש מאפרות.

יצחק קדמן: הייתה מערכת הסברה יוצאת מהכלל.

יצחק קדמן: משרד הבריאות היה אחד המוליכים שלה וגם ארגונים וולונטריים עשו עבודה נפלאה.

יצחק קדמן: זה עבד.

יצחק קדמן: שיעור עישון סיגריות ירד מבלי לקבוע עבירה פלילית לילד שמצאו אותו מסתובב עם סיגריה.

יצחק קדמן: יש דרכים, יש דרכים אחרות.

יצחק קדמן: אנחנו צריכים לשנות את המסרים שלנו ולעשות עבודה הסברתית מניעתית שלא נעשית היום, הסברה בלשון הנוער, בדברים שמדברים אל לבם.

יצחק קדמן: אנחנו צריכים גם להכביד מאוד על עולם המבוגרים שלא נוטל אחריות ועושה הכל.

יצחק קדמן: היום חופשי למכור אלכוהול, חופשי להלל אלכוהול, חופשי לתת מסר לנערים כדאי לכם כי זה כיף.

יצחק קדמן: צריך וכדאי להשקיע.

מוחמד ברכה: תודה.

מוחמד ברכה: חבר הכנסת דני דנון בבקשה.

דני דנון: תודה אדוני היושב ראש, אני מתנצל שאני חייב מיד לצאת כד ילפתוח ישיבה בוועדה לזכויות הילד.

דני דנון: הנושא הזה חשוב מאוד.

דני דנון: לדעתי זו דוגמה טובה לעבודה פרלמנטרית ועבודה נכונה.

דני דנון: עבודה גם של חבר הכנסת יריב לוין וגם של חבר הכנסת יוחנן פלסנר וגם של אדוני היושב ראש, אנחנו העלנו את הסוגיה הזאת.

דני דנון: אני מאמין שהיום השר מציג תכנית של הממשלה בנושא הזה.

דני דנון: החקיקה והפעילות מראים את התוצאות.

דני דנון: יצחק קדמן אנחנו תמיד שליליים אבל בבית הזה אנחנו הצלחנו קצת לעשות מהלך חיובי.

דני דנון: אני מבקש לומר שבעקבות הצעת חוק שקידמנו, אנחנו מקדמים עוד חוקים ואני אשמח לשתף את החברים בנושא הפרסומות.

דני דנון: אנחנו מציעים שתהייה הגבלה, לקחנו את החוק בנושא העישון והעתקנו אותנו עם התאמות מחייבות בנושא האלכוהול.

דני דנון: זה לא היה קל כי מדובר בגופים חזקים מאוד במשק, עם חוזי פרסום כבדים.

דני דנון: זה מאבק חשוב וראוי שאם ננצח בו הילדים בסופו של דבר לא יקבלו את המסר החיובי ואת כל הפרסומות.

דני דנון: אני מסתייג קצת מהנושא של האחריות הפלילית.

דני דנון: אני חושב שהאחריות היא קודם כל האחריות של ההורים ואחרי זה אחריות של החינוך, חינוך מערכתי.

דני דנון: גם לנוער ישנה אחריות, אבל אני מכיר את זה מהצד האחר, מהמאבק מההתנתקות של ילדים ונערים שיצאו והפגינו ויצאו נגד וקיבלו כתבי אישום, ומאוחר יותר כשרצו ללכת ליחידות קרביות, ובאיזה שהוא מקום תויגו, נאלצים להתמודד עם ההשלכות עד היום.

דני דנון: צריך לחשוב כן על איזו סנקציה או התרעה, אבל לא באחריות פלילית.

דני דנון: לדעתי אם מחוקקים חוקים שלא ניתן לעמוד בהם אחר כך אנחנו נפספס.

דני דנון: אני מבקש להודות לך שאתה דוחף את הנושא הזה.

דני דנון: זה נושא שאינו שייך לשום מגזר.

דני דנון: בוועדה אצלנו כבר דובר שלא מדובר רק ברוסים, המודעות הייתה שהבעיה היא בקרב העולים, הבעיה היא לא בקרב העולים, זו בעיה ולכל ילד שני בישראל.

דני דנון: לפי הנתונים זה יכול להיות הילד שלי או שלך שישתמש באלכוהול עד גיל 18 בכמויות מגוזמות.

דני דנון: זו תופעה מדאיגה.

דני דנון: נשמח לשתף פעולה של כל הוועדות בנושאים האלה.

דני דנון: אני מתנצל שאני נאלץ לצאת.

יצחק קדמן: אני רק אסיים.

יצחק קדמן: ראשית, ובזה חבר הכנסת דני דנון צודק, הלוואי שאתם חברי הכנסת תצליחו קודם כל להביא את משרדי הממשלה לעבוד יחד.

יצחק קדמן: לא יכול להיות שזה יהיה עניין של המשרד לבטחון פנים, ובוודאי לא באופן בלעדי, זה לא יכול להיות עניין של משרד החינוך לחוד, משרד הבריאות לחוד או משרד הרווחה לחוד.

יצחק קדמן: אני אגלה לכם סוד, בחומר שחילקתי לכם יש מכתב שכתבתי לרענן דינור שהיה המנהל הכללי של משרד ראש הממשלה.

יצחק קדמן: תאריך המכתב הוא הדבר הכי מעניין במכתב הזה.

יצחק קדמן: הוא נכתב בנובמבר 2007, בדיוק לפני שנתיים.

יצחק קדמן: אני חוזר ואומר לכם שזו לא בעיה חדשה.

יצחק קדמן: לפני שנתיים כתבתי למנהל הכללי של משרד ראש הממשלה, תקים צוות בין משרדי.

יצחק קדמן: איבדנו שנתיים שלא נעשה דבר.

יצחק קדמן: חבר הכנסת יריב לוין, לא נעשה כלום.

יצחק קדמן: אמרנו אז יש בעיה תקימו צוות.

יצחק קדמן: פעם אחת תעבדו במשותף החינוך, הבריאות, הרווחה, בטחון הפנים, תשלבו ידיים.

יצחק קדמן: היה אפשר מאז 2007 ועד היום להוריד את שיעור השימוש באלכוהול בקרב קטינים.

יצחק קדמן: היה אפשר לעשות את זה.

יצחק קדמן: לא עשו כלום.

יצחק קדמן: אני מאוד מקווה שנעשה פה היום.

יצחק קדמן: להצעות החוק האלה יש לפעמים ערך בכך שהן מעלות את הנושא כלפי מעלה, מעוררות ויכוח, גורמות לכך שאנחנו יושבים כאן עכשיו, מביאות את הממשלה להגיד לחבר הכנסת יריב לוין תעצור יש לנו הצעה יותר טובה.

יצחק קדמן: טוב מאוד בואו נראה אותה.

מוחמד ברכה: שישפץ את ההצעה שלו.

יצחק קדמן: בואו לא נברח.

יצחק קדמן: אני מבציר גם בחבר הכנסת יריב לוין וגם בחבר הכנסת יוחנן פלסנר, בואו לא נברח לפתרונות קלים.

יצחק קדמן: פתרונות קלים – כתב אישום, רישום פלילי.

יצחק קדמן: זה קל נורא.

יצחק קדמן: חבר הכנסת דני דנון צדק כי אם תאסור פרסום חוצות של אלכוהול, אתה יודע נגד אילו כוחות אנחנו הולכים?

יצחק קדמן: אנחנו נעשה את הדבר הפשוט, אני לא מבין למה אנחנו לא עושים, למה בישראל, ואני לא חושב שיש עוד מדינה נוספת בעולם שמותר למכור אלכוהול בתחנת דלק.

יצחק קדמן: ברור שלתחנת דלק נכנסים עם רכב ולא מגיעים עם ג'ריקן.

יצחק קדמן: בתחנת דלק למכור אלכוהול?

יצחק קדמן: לך תנסה להתמודד מול הכוח של חברות הדלק הגדולות שלא תסכמנה שיאסרו מכירת אלכוהול בתחנות הדלק.

יצחק קדמן: יש דברים בסיסיים שאנחנו צריכים לעשות ולקחת על עצמנו אחריות כמבוגרים לפני שאנחנו מטילים את כל התיק הזה על ילדים.

מוחמד ברכה: לפחות להגביל את שעות המכירה.

יצחק קדמן: אני בכלל לא מבין למה צריך למכור אלכוהול בתחנת דלק.

יצחק קדמן: לכן אני אומר וגם הצעתי לפחות עשר הצעות חוק שנמצאות כאן, בואו נרים את האתגר הזה, ניקח קודם כל אחריות עלינו כמבוגרים לעשות את מה שאנחנו צריכים, כמו בתחום הדוגמה האישית, בתחום החינוך, בתחום המניעה, תחום הטיפול.

יצחק קדמן: את כל זה לכלול בתכנית אמיתית.

יצחק קדמן: אפשר יהיה לחשוב על צעדים קיצוניים.

יצחק קדמן: בואו לא נפיל את התיק כולו רק על בני נוער קטינים.

יצחק קדמן: זה לא נכון, זה לא הוגן, זה לא יעיל, התרופה הזאת יכולה לגרום עוול יותר גדול מאשר המחלה.

מוחמד ברכה: תודה רבה יצחק קדמן.

מוחמד ברכה: אנחנו נשמע את כל הנוכחים במיוחד שהנושא נוגע לקשת רחבה של משרדי ממשלה.

מוחמד ברכה: אבקש קודם לשמוע את חבר הכנסת יוחנן פלסנר שלו יש הצעת חוק.

מוחמד ברכה: אתה לא פספסת הרבה, אבל העמדה העקרונית שביטאתי שגם חבר הכנסת דני דנון ביטא אותה, והיא שאנחנו לא ששים להטיל אחריות פלילית על קטינים.

יוחנן פלסנר: תודה רבה אדוני יושב ראש על קיום הדיון.

יוחנן פלסנר: אני חושב שזה נושא חשוב ואני חושב שחשוב לקיים את הדיון.

יוחנן פלסנר: אנחנו מבינים שיש כאן בעיה גדולה וכעת צריך לראות איך מפרקים אותה למרכיבים השונים ועושים משהו שהוא אחראי ומאוזן.

יוחנן פלסנר: אני חושב שבגלל שיש לא מעט הצעות חוק שמנסות לטפל בהיבטים השונים האחריות שלנו היא לחבר את הכל יחד למשהו שיפעל כשזה יגיע לשלבים המתקדמים ולכלל חקיקה.

יוחנן פלסנר: יש לי דילמות לגבי היבטים שונים כמו למשל האחריות הפלילית.

יוחנן פלסנר: לדעתי הדגש בהצעות של חבר הכנסת יריב לוין וגם בשלי היה פחות החשיבות של הטלת האחריות הפלילית.

יוחנן פלסנר: אני מבין את הבעייתיות בנושא ואני חושב שנכון שיש מקום לשקול ולחשוב מחדש.

יוחנן פלסנר: העניין הוא שאנחנו רוצים שיהיה מחיר כספי מידי.

יוחנן פלסנר: הטלת קנס גוררת אוטומטית את הרישום הפלילי.

יוחנן פלסנר: החשיבה שליוותה את הנקודה בחשיבות הטלת הקנס באה מהניסיון שקנס שניתן באופן מידי, בררת קנס, הוא בעל הרתעה יותר משמעותית.

יוחנן פלסנר: מרגישים את המחיר, מרגישים בכיס.

יוחנן פלסנר: זאת הייתה החשיבה.

יוחנן פלסנר: להקנות כלים או סנקציות אחרות שמייצרות את האפקט הזה שהוא האפקט החשוב מבחינתי.

יוחנן פלסנר: נושא הדיון הוא החיבור בין אלכוהול, אלימות וגיל צעיר.

יוחנן פלסנר: אני בכוונה מציין גיל צעיר ולא קטינים כי לחוק יש, יחסית, הבחנה ברורה בין לפני גיל 18 ואחרי גיל 18, וקל יותר בחוקים להגיד שמדובר בחוק שיוחל על קטינים.

יצחק קדמן: שם הפנס.

יוחנן פלסנר: זו הבחנה שהיא רלוונטית לתחומים אחרים.

יצחק קדמן: עיקר הבעיה היא עם גילאי 20 עד 25.

יוחנן פלסנר: בדיוק.

יוחנן פלסנר: בנושא הבעיה היא לא פחות חמורה, אני מניח שכשמסתכלים עד גיל 24, 25.

יוחנן פלסנר: יש לבחון האם נכון להחיל חוק מיוחד עד גיל 24, 25 או שלא, ואם בכלל.

יוחנן פלסנר: האם נכון להחיל חלק מהאיסורים באופן גורף רק מתחת לגיל 18.

יוחנן פלסנר: זה מקום שצריך לשקול אותו.

יוחנן פלסנר: לדעתי משום שישנם כאן גורמים מקצועיים ומשום שאנחנו כעת לא אמורים לעבור סעיף סעיף בהצעה ספציפית, אני חושב שבדיון הזה נכון להציג דילמות ולא רק פתרונות.

יוחנן פלסנר: ישנם דברים שאין עליהם מחלוקת, האחד הוא העליה היותר משמעותית בשימוש באלכוהול בקרב הצעירים בפרט, אבל בכלל החברה הישראלית.

יוחנן פלסנר: כשמדברים על השימוש באלכוהול לא נכון לקחת את הנתון של עליה בשימוש.

יוחנן פלסנר: ניסיון חד פעמי בקרב גיל 11, יתכן שילדים בכיתה ו' במסגרת ארוחת יום שישי שותים כוס יין, חוויה וכדומה.

יוחנן פלסנר: אני לא חושב שכאן הבעיה של החברה הישראלית.

יוחנן פלסנר: הבעיה היא השתייה המופרזת של האלכוהול, השתייה הבלתי מבוקרת, ראיתי שבמסמך של המרכז למחקר ומידע של הכנסת קוראים "שתיית בולמוס".

יוחנן פלסנר: מדובר על השתייה הבלתי מבוקרת שהיא התופעה שאותה אנחנו צריכים למדוד והיא זו שמייצרת את התופעות השליליות של וונדליזם, של יתר אלימות, קטטות, של הרס משפחות, של פגיעה אישית באותם הצעירים צורכי האלכוהול.

יוחנן פלסנר: את זה צריך לבודד ועם זה אנחנו צריכים להתמודד.

יוחנן פלסנר: לדעתי כששמים את האצבע על התופעה זאת התופעה הרלוונטית שאותה צריך להבין ולבחון איך מתמודדים איתה היא התופעה של שתייה בלתי מבוקרת, שתייה מופרזת, שתיית בולמוס על ידי צעירים.

יוחנן פלסנר: אם מדברים בנושאים אחרים על שרשרת המזון, כאן זו שרשרת האלכוהול, צריכים לבדוק מהם מרכיבי שרשרת האלכוהול.

יוחנן פלסנר: יש לי כמה הצעות חוק, האחת דומה מאוד להצעתו של חבר הכנסת יריב לוין שנפלה משיקולי וועדת השרים.

יוחנן פלסנר: העניין מתחיל מהשגת המשקה וכאן ההצעה שכן עברה ונדונה, אני מניח שבסופו של דבר יחברו את כל ההצעות האלה, עד היום יש איסור מכירה לקטין אבל אין איסור מכירה עבור.

יוחנן פלסנר: הסוגיות העקרוניות שצריך לדון בהן זה לא רק רכישה עבור אלא אספקה ל, כלומר הטענה שלא קניתי עבורו זה היה אצלי.

יוחנן פלסנר: לדעתי הסוגיה המרכזית אותה כן צריך לברר זה כל מה שקשור לעולם המכירה של המשקאות.

יוחנן פלסנר: זה נדון כאן ויש מודלים בעולם של חנויות ייחודיות למכירת אלכוהול.

יוחנן פלסנר: יש את הסוגיה של הגבלת שעות, יש הגבלה של סוגי חנויות ואני פחות מקבל את עמדתך בעניין הזה שדווקא לאסור את החנויות של תחנות דלק.

יוחנן פלסנר: יש חנויות שאנשים כמוני עושים השלמת רכישות כי אין זמן להיכנס לסופר, עוצרים קונים מה שצריך וממשיכים.

יוחנן פלסנר: לדעתי צריך להתמודד עם הסוגיה העקרונית האם צריך חנויות מיוחדות לממכר אלכוהול.

יוחנן פלסנר: לדעתי יש היום עמדה שמקודמת על ידי הממשלה של איסור מכירה אחרי שעות מסוימות.

מוחמד ברכה: זו ההצעה של הוועדה הזאת.

יוחנן פלסנר: אחרי השעה 21:00 או 22:00.

יוחנן פלסנר: אני חושב שיש שיקולים לכאן ולכאן, זה נושא שראוי לדיון.

יוחנן פלסנר: מה שאינו ראוי לדיון זה באמת איסור רכישה עבור קטין.

יוחנן פלסנר: אני מניח שנלבן כאן את הסוגיה כשנעבור על החוק ונדון איך אנחנו יוצרים מכניזם שלא יוצר מצבים פרדוקסליים של כוס יין בערב שישי ולא הופכים אותו לנושא פלילי.

יוחנן פלסנר: הנושא הנוסף של איסור מכירה – היום יש איסור מכירה במועדונים לצעירים.

יוחנן פלסנר: מאוד קשה לאכוף את זה כי יש ערבים משותפים למבוגרים ונוער.

יוחנן פלסנר: אני מציג לוועדה דילמה נוספת שצריך לבחון והוא סעיף שקל להטיל עליו איסורים, אבל אם אנחנו רוצים להיות רציניים אני לא הייתי ממהר לקבוע שבמועדונים ניתן לקיים ערבים שהם רק לגילאי 18 או רק מתחת, ואז יהיה אפשר לאכוף את המכירה.

יוחנן פלסנר: היום כאשר בנות 16 הולכות למועדון של מבוגרים איך תאכוף את זה.

יוחנן פלסנר: נושא נוסף שראוי לשקול זה הגבלת פעילות של מועדונים לערבי נוער עד שעה מסוימת.

יוחנן פלסנר: הרי אנחנו יודעים שיש את אותם ערבי נוער ופסטיבלים עד השעות הקטנות גם לגילאים שמתחת ל- 16.

יוחנן פלסנר: אני חושב שדווקא כאן הייתי קובע את גיל הרף לא לגיל 18 אלא לגיל 16.

יוחנן פלסנר: לי זה נראה לא סביר שאלף בני נוער בגילאי 14 עד 16 חוגגים בשעה 02:00 באיזה מועדון, בהרבה מובנים זה לא זה נכון.

יוחנן פלסנר: נושא נוסף שהייתי שם על סדר היום זה, כל הנושא שדיבר עליו חבר הכנסת יריב לוין, זה הצריכה במקומות ציבוריים.

יוחנן פלסנר: בארצות הברית יש איסור צריכה בשטח הפתוח, לא ברכב עם משקה פתוח כמובן ולא במקום ציבורי.

יוחנן פלסנר: דיברנו כאן בהגבלה על קטינים.

יוחנן פלסנר: אנחנו יודעים שאם נגביל את זה על קטינים לא נפתור את כל הבעיה.

יוחנן פלסנר: קיימת כאן גם הבעיה של הוונדליזם גם בגינות ציבוריות, תחנות אוטובוס, מגרשי חניה ואני חושב שזה נושא שכן נכון להגביל אותו.

יוחנן פלסנר: בהצעת החוק שלי דיברתי על קטינים, בהצעתו של יריב לוין דובר גם סמכויות החרמה, אני חושב שזה נכון.

יוחנן פלסנר: בהצעה שלו דובר על צמצום, מה שנקרא המרחב הציבורי וזה ראוי לדיון.

יוחנן פלסנר: לדעתי בעניין של צריכה במקום ציבורי אנחנו כן צריכים לעשות את הצעד הנוסף.

יוחנן פלסנר: לגבי הגילאים, לדעתי הוא נושא בעייתי.

יוחנן פלסנר: אני עדיין לא גיבשתי עמדה בסוגיה הזאת, אבל כל מה שקשור לשוטטות בני נוער אחרי שעה 01:00 או אפילו לא גיל 18 אלא מתחת לגיל 16, אני מוצא שנכון שהנושא הזה יעלה על סדר היום, לי אין עדיין עמדה בעניין אבל זה לחלוטין מתחבר לנושא הדיון.

יוחנן פלסנר: בנושא של ההגבלה על פרסום הייתי גם כאן מגביל וזה צריך להיות מידתי.

יוחנן פלסנר: הצגתי יותר סימני שאלה מאשר פתרונות.

מוחמד ברכה: בהחלט.

מוחמד ברכה: לי יש בעיה עם הטלת עוצר לסוגיו, אבל זה נושא שראוי לדיון בנוסף לנושאים אחרים וגם בנושא שנקרא מקומות ציבוריים, מכירת אלכוהול וכל הסוגיות האחרות.

מוחמד ברכה: אנחנו מתמקדים בסוגיה אחת והיא הטלת אחריות פלילית על קטינים בגין אלכוהול.

מוחמד ברכה: אני יוכל לומר בסיפוק שגם חבר הכנסת יריב לוין וגם חבר הכנסת יוחנן פלסנר הביעו שיש מקום לשקול מחדש את העניין עם ההתקדמות בחקיקה ושזה לא יכנס לחקיקה הקיימת.

מוחמד ברכה: דוקטור יצחק קדמן אמר שאנחנו ננסה ליישם את כל מה שניתן ולאחר מכן נבחן מה השגנו.

מוחמד ברכה: החוקים הקיימים אוסרים על מכירת אלכוהול לקטינים.

מוחמד ברכה: זו הזדמנות לעבור לנציג המשטרה ניצב משנה אלון גרוסמן.

מוחמד ברכה: אתה כמובן תציג את התפיסה הכללית אבל אני אשאל, מאחר וחוקים קיימים, איפה הכשל באכיפה שלכם, אם בכלל היא אצלכם?

מוחמד ברכה: לדעתי אין כאן אכיפת החוק הקיים.

מוחמד ברכה: זאת אומרת שאנחנו מדברים על חקיקה נוספת, על חקיקה משפרת, על חקיקה מונעת, אבל מה שקיים אינו מיושם, לנו אין כלים לבחון את האיסורים הקיימים כי הם לא מיושמים.

אלון גרוסמן: ראשית אני אתייחס לקטינים.

אלון גרוסמן: למשטרת ישראל בכלל ולמערך הנוער בפרט, אני אחראי על כל מערך הנוער בארץ, אין לנו כל כוונה לפתוח תיקים או לגרום לרישום פלילי.

אלון גרוסמן: אני מתייחס לאותם קטינים ששותים אלכוהול.

אלון גרוסמן: לא זאת מטרתנו ולא כוונתנו.

אלון גרוסמן: הכוונה שלנו היא בהחלט במאבק כנגד אלה שמוכרים ומספקים את האלכוהול לקטינים.

אלון גרוסמן: זו עבירה וכאן כן נפתח תיקים, וכמה שנחשוף יותר., מיד אני אתייחס מה אנחנו עושים בעניין האכיפה.

אלון גרוסמן: למעשה המטרה שלנו היא צמצום צריכת האלכוהול ברחובות ובמקומות הציבוריים בשעות הלילה שמובילה לתופעות שהוזכרו כאן.

אלון גרוסמן: יש גם מחקרים המצביעים שצריכת האלכוהול משפיעה על אלימות.

אלון גרוסמן: זה ברור לכולם ולא צריך את המחקרים שברגע שאדם תחת השפעת אלכוהול הוא מאבד את שיקול הדעת, גם מבצע העבירה וגם הקורבן, לקורבן אין את האפשרות להתגונן.

אלון גרוסמן: בנוגע לדברים שהתייחס אליהם חבר הכנסת יריב לוין.

אלון גרוסמן: בהחלט האחריות, וציין את זה דוקטור יצחק קדמן, האחריות היא כוללת.

אלון גרוסמן: החוליה הראשונה בשרשרת הטיפול היא ההורים, המשפחה.

אלון גרוסמן: לסמכות ההורית יש בהחלט אחריות.

אלון גרוסמן: בנוגע ליידוע ההורים אני חושב שזה חשוב, גם כאבא לשלוש בנות אני יודע שלא כולם, וגם על כך המחקרים מצביעים, שאחוז מאוד גבוה של ההורים לא יודע שהילדים שלהם שותים וצורכים אלכוהול.

אלון גרוסמן: אני אביא דוגמה, כולנו, כל ההורים שהם הורים לילדים שיוצאים לבלות ושותים, במקרים רבים הילדה מתקשרת בשעה 04:00 ואומרת "אני לא צריכה איסוף", האבא שמח מאוד ומסתובב לצד השני וממשיך לישון.

אלון גרוסמן: זה במקרה הטוב, במקרה הרע החברה מתקשרת להורים ואומרת "מור לא צריכה איסוף היא ישנה אצלי כי היא לא יכולה כבר לדבר עם אף אחד".

אלון גרוסמן: זה צריך להדליק לנו כהורים נורית אדומה.

אלון גרוסמן: הכיוון של הטלת האחריות על ההורים הוא בהחלט חשוב.

אלון גרוסמן: נושא נוסף שדיבר עליו חבר הכנסת יריב לוין, צריך להעניק את הסמכות להחרמה, של ההשמדה.

אלון גרוסמן: הגדרת את זה 'לעצור את התהליך כשהוא מתחיל'.

אלון גרוסמן: אני בהחלט חושב שיש מקום לכך.

אלון גרוסמן: האכיפה – אני לא חושב שהאכיפה נכשלה.

אלון גרוסמן: נעשית אכיפה, ואין ספק ותמיד היה טוב יותר אם הייתה יותר אכיפה.

אלון גרוסמן: כשאני מתייחס לאכיפה הכוונה למאבק שאנחנו מנהלים גם נגד פיצוציות, והן לא היחידות, בכל אותם מקומות לממכר אלכוהול לקטינים, כמו הפיצוציות, תחנות דלק, פאבים ומועדונים, משטרת ישראל נאבקת.

אלון גרוסמן: אם נסתכל על הגרף של מספר התיקים שנפתחים כנגד המוכרים, מדובר במאות אחוזים, עליה .

אלון גרוסמן: . .

מוחמד ברכה: כמה תחנות עד עכשיו?

אלון גרוסמן: זו התחנה הראשונה.

מוחמד ברכה: איפה מוכרים?

מוחמד ברכה: לא איפה מחרימים.

מוחמד ברכה: נקודת המגע הראשונה של הקטין.

יצחק קדמן: הכלי הקיים היום במשטרה לא מספיק.

יצחק קדמן: ברגע שפותחים תיק לבעל פיצוציה והתהליך המשפטי נמשך כעת שנתיים וחצי.

יצחק קדמן: אחד הדברים שהצענו זה לאפשר למשטרה להטיל על המקום קנסות בגובה ממשי.

יצחק קדמן: כאשר בעל הפיצוציה יצטרך לשלם אלף שקלים מיד ולא יסמוך שעד שיקראו לו למשפט או אם אני מיד סוגר את הפיצוציה.

יצחק קדמן: כשהוא יצטרך לשלם אלף שקלים לא ישתלם לו למכור.

יצחק קדמן: אנחנו עשינו את זה בחוק עבודת נוער שמעסיקים שהעסיקו ילדים אמרו לא איכפת לנו תגישו כתב אישום זה ימשך שנים.

קריאה: אתה מציע ללא הליך משפטי?

יצחק קדמן: ישנה אפשרות של בררת קנס, זה קיים גם בדברים אחרים.

יצחק קדמן: הפעלנו את זה בחוק עבודת נוער וזה הועיל.

יצחק קדמן: בעל בסטה שמעסיק ילד ומקבל על המקום קנס חושב פעמיים אם כדאי לו להעסיק ילד.

יצחק קדמן: בזה שהגשת כתב אישום לבעל הפיצוציה, אמרת באופטימיות שבעוד שנתיים וחצי יהיה דיון.

יוחנן פלסנר: אנחנו שמים דגש חזק על הפיצוציות בתור המקום המרכזי.

יוחנן פלסנר: בפיצוציות יקר, יש את הסופר מרקט ואחרים.

אלון גרוסמן: במקום הראשון אנחנו נאבקים כנגד אותם מקומות, הדגשת שלא מדובר רק בפיצוציות אלה כנגד כל אותם מקומות שמוכרים אלכוהול לקטינים.

אלון גרוסמן: בשנים האחרונות יש עליה של מאות אחוזים בתיקים שנפתחו.

אלון גרוסמן: לגבי מה שקורה בבתי המשפט או מתי זה מתנהל, אני מסכים איתך שזה אורך זמן והענישה לא מהמחמירות.

יצחק קדמן: תודה.

יצחק קדמן: נציגת משרד החינוך בבקשה.

גליה שחם: אני לא משפטנית, ולא אתייחס לחלקים של החוק.

גליה שחם: אני כן אביע את דעתי המקצועית.

גליה שחם: אנחנו מדברים כאן על תופעה חברתית שהולכת ומתגברת גם בקרב המבוגרים, ובעיקר בקרב המבוגרים הצעירים ובקרב הילדים.

גליה שחם: לצורך הצלחת המערכה לשינוי התופעה החברתית הזו יש צורך בהתגייסות כללית.

גליה שחם: אני מאוד מאוד מקווה שאנחנו מצליחים לממש אותה.

גליה שחם: אני שמחה על ההתעוררות לנושא ועל העליה במודעות.

גליה שחם: אני חושבת שאם לא נאחד כעת כוחות מכל הכיוונים התופעה תלך ותתעצם.

גליה שחם: אני מבקשת לציין שני נושאים ולתאר מה אנחנו עושים בהתמודדות.

גליה שחם: אחת הבעיות היא זמינות החומר הזה, ובעיה נוספת זה העידוד שנעשה על ידי הפרסום, הן בפרסומת הישירה והן על ידי הפרסומת סמויה.

גליה שחם: ילדים היום חשופים מגיל צעיר מאוד מאוד גם לפרסום הישיר וגם לפרסום הסמוי.

גליה שחם: בנקודה זו מערכת החינוך נכנסת כדי לתת את המענה באמצעות עבודת נגד.

גליה שחם: כשראינו בשנת 2006 את הנתונים שהוצגו כאן, אני שמחה שהנתונים הוצגו באופן מאוזן, הנתונים הדליקו אצלנו נורות אדומות, והוחלט כבר אז לגעת בתכנית 'כישורי חיים' בנושא האלכוהול.

גליה שחם: אם עסקנו בזה רק בחטיבת הביניים הוחלט לעסוק בזה כבר בגילאים היותר צעירים ובהתאמה לילדים.

גליה שחם: כעת אנחנו מרחיבים את העבודה הזאת בבית הספר היסודי.

גליה שחם: כרגע אנחנו נמצאים במהלך לבניית תכנית מערכתית ביחד עם הרשות למלחמה בסמים ואלכוהול ובשיתוף כל המשרדים.

גליה שחם: בחלק של החינוך אנחנו מרחיבים את העבודה גם בחינוך הפורמלי וגם בחינוך הלא פורמלי.

גליה שחם: הקמנו וועדה ביחד עם תנועות הנוער וגם עם מסגרות נוספות של החינוך הלא פורמלי כדי שבאמת תעשה עבודה מקיפה.

גליה שחם: אני יודעת שאם זו תהייה עבודה רק במערכת החינוך הכוחות מבחוץ הם הרבה יותר חזקים.

גליה שחם: הנושא של אחריות הורית הוא נושא שאנחנו לוקחים עליו אחריות בחלק שלנו, כלומר, לעשות יותר עבודה ממה שעשינו עד עכשיו עם ההורים כשהמוקד הוא אלכוהול.

גליה שחם: ההצלחה של העישון, אנחנו מדברים על תופעה חברתית שפרחה מאוד, את המאבק נגד עישון הוביל משרד הבריאות וגם למדנו ממה שנעשה בעולם.

גליה שחם: התחלנו בבתי הספר בגילאים הצעירים כדי לעורר את המעורבות של הילדים בתופעה הזו.

גליה שחם: אפשר ללמוד מהשינויים שהתרחשו באוכלוסיה לגבי עישון הן בצמצום הצריכה, הן בהגבלת מקומות מכירת הסיגריות.

גליה שחם: לא רק האיסור למכירה לקטינים אלא גם העובדה שאסור לעשן בכל מקום.

גליה שחם: ההצלחה היא תוצאה של מערכת ההסברה מאוד מסיבית שנעשתה בשיתוף קופות החולים שהתגייסו, וגם ברחבת הטיפול.

גליה שחם: השינוי יעשה בהתמודדות רב מערכתית שרק היא יכולה להביא לשינוי.

מוחמד ברכה: מנקודת מבט פדגוגית, יש לכם דעה בנושא הטלת האחריות הפלילית על קטין?

גליה שחם: הדרך שלנו היא דרך של חינוך.

גליה שחם: נכון שגם אנחנו מפעילים סנקציות, כעת בחוזר המנהל הכללי שפורסם ב- 1 בספטמבר, צוין איסור הבאת אלכוהול לבית הספר, לדעתי כבר משנת 1994 זה הופיע בחוזר המנהל הכללי.

גליה שחם: אבל כעת בחוזר המנהל הכללי החדש מהשנה, אנחנו הגברנו את האמצעים להתמודדות עם התופעה.

גליה שחם: גם אנחנו הלכנו בדרך של חיזוק הסנקציות, אבל הכלים שלנו הם כלים של שיח עם הילדים, המעורבות שלהם, המנהיגות שלהם, אנחנו עובדים הרבה מאוד עם מנהיגות צעירה וגם בפעילות מחוץ לבית הספר.

גליה שחם: זו עמדתנו.

דרורה נחמני רוט: יש כבר תכנית לבתי הספר היסודיים?

גליה שחם: בהחלט והיא פועלת כבר שלוש שנים, בשנת 2006 הוצאנו אותה.

יצחק קדמן: אבל זה לא פועל בכל בתי הספר.

דרורה נחמני רוט: פנו אלינו למשרד המשפטים לשאול ולא מצאתי.

גליה שחם: זה 'כישורי חיים' בכיתה ה'.

גליה שחם: היחידה לא נקראת אלכוהול אלא נקראת כישורי חיים במסיבה.

גליה שחם: כרגע אנחנו נמצאים במהלך לחיזוק כל נושא כישורי חיים וזה יצא בהכרזה של השר.

גליה שחם: הרחבת כישורי חיים עם דגש על אלכוהול בכל השלבים.

יצחק קדמן: אני רוצה לומר שמהניסיון עם הבנות שלי, מעולם לא דיברו איתן בבית הספר על נושא האלכוהול, מעולם.

מוחמד ברכה: בואו ונשמע מהתלמידים אם דיברו איתם או לא.

מוחמד ברכה: ממועצת התלמידים מי יתחיל.

נופר סלמן: הגעתי מקרית אונו.

נופר סלמן: אני בעלת תפקיד במועצה הארצית, ומלאתי לא מעט תפקידים.

נופר סלמן: אני חושבת שיש תפיסה מוטעית של הנוער הנכלל בהגדרה כנוער שוליים וכנוער שותה אלכוהול.

נופר סלמן: אני רוצה להתייחס לנושא של פתיחת תיק פלילי במשטרה, אני חושב שקל יותר להיות ראש ממשלה בגיל 12 מאשר לסגור תיק פלילי.

נופר סלמן: מה שנכלל בהגדרה בתיק פלילי זה מעשה אונס, מעשה של סחר וסמים ולצערי ישנם עוד כמה סעיפים מאוד קטנים, ואני מקווה מאוד שהם לא יכללו בהגדרת תיק פלילי, כמו שתיית אלכוהול .

נופר סלמן: תיק פלילי הוא לא עניין פשוט לשום נער במדינת ישראל.

נופר סלמן: אף נער לא צריך לחוות את חווית החקירה המשטרתית ופתיחת תיק פלילי במשטרה.

נופר סלמן: חוסר הזכויות זה נושא אנחנו מתחנכים עליו ואף אחד לא צריך לחוות אותו.

נופר סלמן: הנושא השני אני חושבת שצריך לחשוב על הצורך של הילד בייצור אטרקציות לעצמו.

נופר סלמן: בסופו של דבר כשילד מתחיל לשתות אלכוהול והולך לקיוסק עם 50 שקלים שקיבל מאמא ואבא, וקונה בקבוק וודקה זה נובע מסיבה פשוטה אחת, הוא לא יודע איך הוא יסיים את הלילה שלו, אם הוא יסיים אותה עם בחורה שיושבת לצידו או שהוא יסיים אותו שוכב בפארק ציבורי מבושם באלכוהול ובמיצי הגוף שלו.

נופר סלמן: צריך לחשוב על הצורך שלהם, למה הם עושים את זה, למה הם צריכים לייצר אטרקציות.

נופר סלמן: לדעתי אנחנו לא צריכים להתחיל לחשוב על פתרונות לאטרקציות, לדעתי צריך לטפל בצורך שלהם להרגיש אטרקציות ולמה הם צריכים את הריגושים האלה.

נופר סלמן: אם בתחילת דבריי ציינתי שהתפיסה מוטעית בנוגע לבני נוער שצורכים אלכוהול ולבני נוער שנפתחים נגדם תיקים פליליים, אציין שכל בני הנוער עושים את זה.

נופר סלמן: זה מגיע לכל בני הנוער.

נופר סלמן: אנחנו מחולקים ברמה הכללית ביותר, ואני יכולה לחלק את הנוער לשניים, אנחנו מחולקים לנוער הטוב ולנוער הפחות טוב, כהגדרה.

מוחמד ברכה: בעינכם או בעיני האחרים?

נופר סלמן: בכללי.

מוחמד ברכה: גם בעצמכם זה קיים?

נופר סלמן: כן זה קיים.

נופר סלמן: יש את הנוער שנחשב ליותר טוב ויש את הנוער שנחשב לפחות טוב.

נופר סלמן: הנוער שנחשב לפחות טוב, לכולנו ברור למה הוא פונה לאלכוהול, למה הוא פונה לזה והוא גם מטופל במקום שהוא צריך לקבל טיפול, יש לו מענה, אומנם קטן, אבל יש לו מענה.

נופר סלמן: הנוער שנחשב, כביכול, טוב, הנוער שהוא מצליח בלימודים ועל פי החזות שלו, נוער שהוא מעורב חברתית ומשתף פעולה, נמצא בתנועות נוער אבל בכל זאת הוא עושה פעולות שגורמות לו לשתות אלכוהול, יש להם לחצים ויש להם את הסיבות לפנות לזה.

נופר סלמן: אסור לנו לחשוב על נוער השוליים ולהגדיר את קידום נוער ופרויקט תהילה וכל הדברים הנפלאים שעושים כי הם הנוער הבעייתי ובו צריך לטפל.

נופר סלמן: זה כולם וצריך לחשוב על כולם ולהכליל את כולם במשוואה הזאת.

נחמן בוגוסלבסקי: אני רוצה להמשיך את דבריה של נופר סלמן.

נחמן בוגוסלבסקי: אני נחי, תלמיד י"ב מבת ים, וגם נציג מועצת הנוער הארצית.

נחמן בוגוסלבסקי: אני אעלה חמש נקודות.

נחמן בוגוסלבסקי: ראשית אנחנו תומכים במה שדוקטור יצחק קדמן אמר בתחילת הישיבה.

נחמן בוגוסלבסקי: הנקודה הראשונה, היום אנחנו רואים התגברות במספר הצעות חוק שעולות בקשר לאכיפת הנושא של אלכוהול בקרב קטינים.

נחמן בוגוסלבסקי: לדעתנו העמסת חוקים ותקנות זה לא הפתרון הנכון.

נחמן בוגוסלבסקי: הפתרון הנכון זה ללמד את הנוער לבחור נכון, ללמד את הנוער להבדיל בין הטוב לרע ולבחור בטוב ולא להגביל את חופש הבחירה שלו.

נחמן בוגוסלבסקי: הנקודה השנייה, אנחנו שומעים על הרבה הצעות חוק, אבל החוק הנוכחי שאוסר על מכירת אלכוהול על קטינים לא נאכף במלואו.

נחמן בוגוסלבסקי: אני מכיר לפחות עשר פיצוציות בעיר שלי ובסביבתה שמוכרות אלכוהול לקטינים.

נחמן בוגוסלבסקי: שום דבר לא נעשה בעניין הזה.

נחמן בוגוסלבסקי: הנקודה השלישית, הפתרון לא מתחיל לאו דווקא בחקיקה.

נחמן בוגוסלבסקי: חקיקה צריכה להגיע במקביל.

נחמן בוגוסלבסקי: הפתרון הנכון צריך לבוא בחינוך, שיעורים בבתי הספר, ובמיוחד בחינוך הבלתי פורמלי.

נחמן בוגוסלבסקי: לדבר על לקחת אחריות על עצמי ועל הסביבה שלי.

נחמן בוגוסלבסקי: הנקודה הרביעית, אגיד אותה קצר ולעניין כי אין מה להרחיב.

נחמן בוגוסלבסקי: כמו שנופר סלמן כבר אמרה תיק פלילי לנוער הוא כתם לכל החיים.

נחמן בוגוסלבסקי: הנקודה החמישית והאחרונה, אם אנחנו מעוניינים בשיתוף פעולה, וזה הכיוון הכללי ששמעתי פה, כדי ששיתוף הפעולה הזה יצליח ושכל התכניות תצלחנה חשוב לשתף את בני הנוער.

מוחמד ברכה: למרות שאנחנו לא בשלב הסיכומים אני רוצה לשבח את ההופעה של שני נציגי מועצת התלמידים.

מוחמד ברכה: זה באמת מרשים ואנחנו גאים בנוער שכמוכם, אנחנו היינו רוצים לשמוע אתכם גם בנושאים שנוגעים אליכם ולכלל לחברה.

מוחמד ברכה: הדברים שלכם מנוסחים היטב ומאלפים ולדעתי גם נכונים.

דרורה נחמני רוט: אני מבקשת לשאול שאלה את שני נציגי מועצת התלמידים, עד כמה הפרסומת הסמויה והישירה משפיעה עליכם?

נופר סלמן: אני חושבת שזה חלק מאיתנו.

נופר סלמן: שוב, זה בעיקר מגיע מהבית ומהחינוך.

נופר סלמן: אם חונכת לא להקשיב לזה אתה לא תעשה את זה למרות שזה מופיע מולך.

נופר סלמן: במקביל לכך שאנחנו מקבלים את הפרסומות הכי משפיעות, אנחנו מחונכים לא לקבל את כל מה שאנחנו שומעים בחוץ, כן להקשיב לאמא ואבא, כן להקשיב למה שהמורה שלנו אומרת.

נופר סלמן: אני מתייחסת לגילאים קטנים יותר.

נופר סלמן: נכון להיום אני חושבת שזה פחות משפיע.

נופר סלמן: אבל כן ילד בגילאי יסודי שרואה פרסומות כאלה מתחילות לעלות לו שאלות ועולים סימני שאלה, זה מופיע עם הגיבור שלו "אז למה אמא אומרת שזה לא וכאן זה נראה מותר".

נופר סלמן: בזה צריך לטפל.

נחמן בוגוסלבסקי: אני רוצה לשתף אתכם במשהו שראיתי.

נחמן בוגוסלבסקי: נסעתי באוטובוס אתמול ל"עזריאלי" וראיתי שלט פרסומות ענק של משקה שוופס.

נחמן בוגוסלבסקי: זה משקה מוגז, מים מוגזים ויצא משקה חדש שאחד המרכיבים שלו זה וודקה.

נחמן בוגוסלבסקי: כשרואים את זה על קיר ענק בדרך ל"עזריאלי", וגם בפרסום בטלוויזיה וגם בעיתונות הכתובה, צהובונים.

מוחמד ברכה: ושם כביכול זה ידידותי.

נחמן בוגוסלבסקי: נכון וזה קשה.

מוחמד ברכה: ההשפעה של הפרסומות לא ניתנת למדידה מיידית.

מוחמד ברכה: האפקט המצטבר של הלגיטימציה ושל הזמינות כן.

ארז משולם: אני מחזאי ובמאי מהתיאטרון הכרכה ואני לוחם בנושא של אלכוהול וסמים לאורך זמן.

ארז משולם: התחלתי את המלחמה הגדולה כי אחי תלה את עצמו במשטרת השכונות בעקבות סמים ואלכוהול.

ארז משולם: אני חושב שבגלל שאני לוחם בנושא הזה כבר הרבה מאוד שנים, וסליחה שאני אומר את זה, אבל הדיון הוא לא במקום הנכון, ושוב סליחה שאני אומר את זה.

ארז משולם: אין ספק שאסור להפיל למיטת העבריינות, זה דבר שאסור לנו וזה מעשה לא נכון.

ארז משולם: לדעתי התמכרות והרצון לאלכוהול, סמים וכל דבר אחר זו השקפת עולם.

ארז משולם: השקפת עולם, וברגע שנתמודד מול השקפת העולם הזאת אז נפרק את הפצצה הענקית.

ארז משולם: זו פצצה באמת ענקית.

ארז משולם: באירופה לא טיפלו בזה כמו שצריך והתחילו לאשר סמים קלים ואלכוהול ודברים אחרים.

ארז משולם: אנחנו צריכים להבין שהגל הזה הולך להגיע לכאן, הסם האפגאני עומד להגיע לכאן.

ארז משולם: הסם האפגאני שהוא 'קורע' את כל אירופה ואפשר לקנות אותו בעשרה שקלים, זה יותר זול אפילו מאלכוהול.

ארז משולם: אנחנו צריכים לטפל בהשקפה.

ארז משולם: היום אנחנו שותים יותר, היום אנחנו משתמשים בסמים הרבה יותר כי אנחנו חברה עצובה.

ארז משולם: בחתונות ובבר המצווה אצלנו אנחנו מפחדים שלא יהיה שמח ולכן אנחנו שמים אלכוהול על השולחנות.

ארז משולם: ביום שאנחנו נבנה לעצמנו דרך חיים הרבה יותר נקייה לא נצטרך חוקים.

ארז משולם: חוקים זה לחברה שמפחדת מעצמה.

ארז משולם: חוקים זה חברה שאיבדה את הדרך.

ארז משולם: לדעתי אנחנו לא צריכים בכלל חוקים.

ארז משולם: חברה שמטילה על עצמה מאסה של חוקים ועוד חוק ועוד חוק, זו חברה שאיבדה את הדרך.

ארז משולם: לדעתי אנחנו צריכים לבנות כאן דרך חיים לבני הנוער ולכל, נבנה ונכוון דרך חשיבה יותר בריאה.

ארז משולם: אני נלחם בהרבה תחומים חברתיים, ואני מוצא שהמכנה המשותף של כל הבעיות החברתיות שלנו, לאף אחד מבני הנוער ולאף אחד מהבוגרים שלנו, ואף אחד מהנמצאים כאן לא למד לשלוט בתשדורות הסמויות.

ארז משולם: ברגע שלא למדנו לשלוט בתשדורות הסמויות נכנסת לקנות מברשת שיניים ואתה מוצא את עצמך יוצא עם עגלה מלאה.

ארז משולם: כך זה בכל תחומי החיים.

ארז משולם: בסך הכל הלכת למסיבה אבל צריך לקחת בחשבון שיש מערך שלם של תשדורות סמויות עד שמגיעים לילד הזה לשים את הבול הזה בפה, ומבלי שהוא ישלוט בזה.

ארז משולם: ביום שנלמד לשלוט בתשדורות הסמויות נצליח.

ארז משולם: אני לא אומר לילדים שלי אסור.

ארז משולם: בחיים שלי אני לא אומר להם אסור, אני לא צריך להגיד להם אסור, הם מבינים למה זה לא נכון.

ארז משולם: ביום שיבינו למה זה לא נכון ומבלי לחנך לא יפלו.

ארז משולם: אנשים בני מאה שמונים ושמונה לא ימציאו שיטות לבני נוער.

ארז משולם: ללמוד מהם כמה שיותר להקשיב.

ארז משולם: ביום שנצמח מהמקום ההפוך נהיה במקום שבאמת נתחיל לעשות שינוי.

ארז משולם: דיברתם על הנושא של הסיגריות, המלחמה לא הייתה מערך רק מול בני נוער, זה היה קודם כל עולמי, זה מערך ארצי וגם מערך מול הבוגרים.

ארז משולם: התמכרות מתחילה בבית בתרבות המיקרוגל.

ארז משולם: סיפוקים מידיים, את הכל אנחנו רוצים כאן ועכשיו.

מוחמד ברכה: תודה רבה.

מוחמד ברכה: איריס פלורנטין, ממשרד הרווחה בבקשה.

איריס פלורנטין: אין ספק שההתמודדות בנושא השתייה ואלכוהוליזם היא מערכה רב משרדית, רב מערכתית.

איריס פלורנטין: זה נעשה היום ואני בהמשך אדבר על כך.

איריס פלורנטין: אני גם קראתי את המסמכים שהעברת למשרד.

איריס פלורנטין: בהחלט מסכימים איתם ואני יכולה להגיד כולנו.

איריס פלורנטין: לגבי הפללת קטינים – תיק פלילי בוודאי שלא.

איריס פלורנטין: אני חושבת שצריך הרבה מאוד שיטות כדי לטפל בבעיה.

איריס פלורנטין: אחת מהן היא חקיקה.

איריס פלורנטין: צריכים חקיקה שתאפשר את העצירה של התופעה בין אם זה בעצירת הפרסומות, שעות מכירה, מקומות המכירה.

איריס פלורנטין: צריך את זה ולא ניתן להימנע מכך וזה יפסול את זה.

איריס פלורנטין: אנחנו צריכים לדבר על הסברה ומניעה, אני לא אכנס לזה ואני הייתי רוצה להיכנס לנושא הטיפול שהוא הנושא שאנחנו אמונים עליו.

איריס פלורנטין: יש טיפול אבל אני חושבת שהבעיה היא במקום אחר.

איריס פלורנטין: אני חושבת שהבעיה היא אחרת, ואני מתחברת למה שדוקטור יצחק קדמן אמר לגבי חוק הנוער, חובה לשנות את חוק הנוער.

איריס פלורנטין: בני נוער לא חושבים שיש להם בעיה וכיוון שאנחנו מדברים על שתייה לרעה, אנחנו לא מדברים על בני נוער שחושבים שהם צריכים להגיע לטיפול.

איריס פלורנטין: יש להם לאן להגיע והם לא יגיעו לטיפול כי הם לא חושבים שיש להם בעיה.

איריס פלורנטין: החברה לא חושבת שיש להם בעיה.

איריס פלורנטין: אנחנו צריכים להגיע למקומות שהם נמצאים וזה מסר שאני מעבירה אותו בכל מקום, וגם בתכנית הלאומית שהמנהל הכללי שלנו והשר שלנו יציגו ב- 15 בנובמבר.

איריס פלורנטין: זה עולה בכל מקום וזו תכנית שתאפשר לנו חבירה יחד.

איריס פלורנטין: אנחנו מדברים נוסח, מודל "דוגית" שאני לא אכנס אליו כרגע, להגיע לבני נוער איפה שהם נמצאים, להגיע אליהם במקומות שיש את הצרה, לאסוף אותם כדי שנוכל לחבר ליחידות המטפלות.

איריס פלורנטין: אני מבקשת להגיד דבר נוסף על השולחן הזה, מהניסיון האחרון מסוכות כשהגענו לבני הנוער במקומות שהם נמצאים במצוקה הקשה, תאמינו לי שלראות את זה כהורה זה לבכות.

איריס פלורנטין: אמר לי השוער בשער של חוף דוגית, "אני לא רוצה להביא ילדים לעולם", ואני מבינה על מה הוא דיבר.

איריס פלורנטין: כדי להשיג את מספרי הטלפון של שבני הנוער האלה כדי שנוכל לחבר אליהם אנשי מקצוע שיגיעו אליהם זו עבודה לא פשוטה.

איריס פלורנטין: לכן עיקר העבודה של כולנו היא לעלות את המוטיבציה, להיות במקומות שהם נמצאים.

איריס פלורנטין: אם אתם חושבים שבני הנוער לא רוצים שנפנה אליהם אתם טועים, בשעה 08:00 בערב כשנפתח האור בחוף דוגית הגיעו כולם כמו דבורים לצוף, כולם הגיעו וכולם היינו שם מבוגרים מתחומים אחרים.

איריס פלורנטין: בהחלט אפשר להגיע אליהם, צריך להגיע אליהם למקומות שהם נמצאים ולהסביר להם שיש בעיה, להתחבר אליהם בשפתם.

איריס פלורנטין: אנחנו יודעים שאנחנו צריכים לעשות את זה.

איריס פלורנטין: אני רוצה לסיים והגיד שבאמת התכנית שאתה מדבר עליה, נכון שבשנת 2006-7 דיברו וכן נעשו דברים, ואני לא מסנגרת על אף אחד.

איריס פלורנטין: נכתבה תכנית והיא נעצרה כי הממשלה לא שמה תקציב.

איריס פלורנטין: היום אנחנו שוב מתכנסים עם אותה תכנית.

איריס פלורנטין: עם דיבור של משרד ראש הממשלה שהולכים לבקש משאבים לעניין ואני מקווה שאכן כן.

איריס פלורנטין: כל השרים כותבים, כולנו מכינים היום מצגות.

איריס פלורנטין: רוח הדברים שכתבת מקובלת על כולנו כמעט משפט למשפט.

איריס פלורנטין: אני חושבת שזה הזמן שתעשה כאן פעולה.

איריס פלורנטין: אני רוצה להתייחס לעניין הפרסומות כולל הפרסומות הסמויות.

איריס פלורנטין: יש מקום לחקיקה מאוד חזקה.

איריס פלורנטין: אם אני אתייחס לבן האישי שלי שהוא בן שש עשרה, כשהוא צעיר יותר והיה מבקש "מילקי" שהוא מעולם לא אכל או "במבה" שהוא מעולם לא אוכל שאלתי אותו אם יש שם צעצוע או משהו.

איריס פלורנטין: צריך להתמודד עם הפרסומות האלה.

נחום מיכאלי: אני מעמותת אפש"ר.

נחום מיכאלי: אני מבקש להתייחס לשני דברים.

נחום מיכאלי: ראשית אני נפגש עם הרבה מאוד הורים, ההורים לא כל כך יודעים מה קורה עם הילדים שלהם, הם לא כל כך יודעים איך הם מבלים.

נחום מיכאלי: יותר גרוע, לא רק שהם לא יודעים אלא הם אלה שמספקים את השתייה.

נחום מיכאלי: אני נפגש בפגישות רבות עם תלמידים בני 12 13, בני בר מצווה ובת מצווה, מסתבר שההורים הם אלה שקנו את בקבוקי השתייה למסיבה של הילדים כי הם לא רוצים שהילדים יהיו מופלים לרעה, הם רוצים שהילדים יהיו אין.

נחום מיכאלי: אני מעלה לדיון המשפטי את השאלה איפה האחריות של ההורים מבחינה משפטית?

נחום מיכאלי: כשילד לא הולך לבית הספר על פי חוק חינוך חובה ההורה הוא זה שאחראי.

נחום מיכאלי: כאשר ילד בגיל 14 מגיע לחדר מיון בגלל שהוא שתוי מזמינים את ההורה והוא לוקח את הילד הביתה אבל ההורה לא אחראי.

נחום מיכאלי: למה לא?

נחום מיכאלי: איפה האחריות של ההורה להתנהגות של הילדים כאשר ההורים צריכים לדעת איפה הילד מסתובב, מה הוא עושה.

נחום מיכאלי: אם הם כושלים בנושא של השתייה ההורה צריך להיות אחראי.

נחום מיכאלי: דוקטור יצחק קדמן ציין שלפני שנתיים היה את המכתב.

נחום מיכאלי: אני יכול להפתיע אתכם ולומר שכבר לפני חמש, עשר, חמש עשרה שנה, כמעט כל הצעות החוק האלה היו פה בוועדה שם באולם האחר.

נחום מיכאלי: היו הצעות חוק והן לא עברו אפילו את השלב הטרומי או הראשונה.

נחום מיכאלי: כל הזמן נאמר לנו "הציבור לא בשל עדיין להגבלות כאלה".

נחום מיכאלי: יש לי הפתעה – הציבור מתחיל להיות בשל.

נחום מיכאלי: כל מה שאנחנו צריכים הם עוד כמה מעשה רצח ואז הכל ילך.

נחום מיכאלי: למה לחכות?

נחום מיכאלי: מה שקורה בעצם שהקטסטרופות יוצרות את המענה.

נחום מיכאלי: אנחנו צריכים להיות רגע אחד לפני הקטסטרופה.

נחום מיכאלי: הציבור, לצערי, כבר מתחיל להיות בשל לחוקים כאלה אבל לא צריכים לחכות לדברים גרועים יותר.

נחום מיכאלי: כל הצעות החוק האלה, בצורה זו או אחרת, נכון תמיד יש את המאבק ואחת הבעיות שמאחר ומדובר בחוק, במוצא חוקי, ויש את התעשיות השלמות שמתפרנסות ממנו, תמיד זה נעצר על ידי הגורמים בעלי ההון.

נחום מיכאלי: פעם אחת צריך לשבור את הקו הזה.

נחום מיכאלי: אני חושב שהמאבק חברתי הוא הרבה יותר חזק מההון.

מוחמד ברכה: שמעתי בדיון בנצרת, שנציג המשטרה אמר דבר באמת מקומם, לא בגללו אלא בגלל המציאות, שלפני כמה שנים כשמשטרה הייתה תופסת ילד על סמים או אלכוהול והיו קוראים להורים שלו, היה צריך להחזיק את ההורים כדי שלא יכו את הילד.

מוחמד ברכה: כעת אומרים להם "מה אתה מעיר אותי בשעה כזאת".

מוחמד ברכה: זה הציטוט?

ריקי צימר: אני מבקשת להתייחס בהבזקים, ראשית אני מאוד שמחה על מה שנאמר כאן.

ריקי צימר: אני חושבת שכולנו בדעה אחידה שאי אפשר לנצח לבד וכל המשרדים צריכים לעבוד יחד.

ריקי צימר: הרשות הלאומית למלחמה בסמים ואלכוהול הקימה כבר לפני שנתיים וועדה בנושא האלכוהול מאחר וראינו את הנתונים והבנו שזאת צריכה להיות חשיבה רב מערכתית וכוללנית.

ריקי צימר: אחרת לא נוכל להתמודד.

ריקי צימר: אנחנו אומרים שכמו שאי אפשר לעבוד בלי שיתוף פעולה של כל המשרדים כך אי אפשר לעבוד בלי התחומים של טיפול ושל אכיפה כמערכים תומכים.

ריקי צימר: כמובן, כמו שאתה אמרת, ומה שהתלמידים אמרו, בלי חינוך ומניעה שמהווים בסיס ראשוני לחיסון אכלוסיה בריאה וייצור אווירה ששוללת את השימוש בחומרים האלה.

ריקי צימר: אנחנו עבדו על המסרים, אנחנו עושים הפרדה במסרים של מתחת לגיל 18 ומעל גיל 18, וכפי שאתה אמרת שבהחלט ישנה בעיה רצינית עד גיל 25.

ריקי צימר: אנחנו חושבים שהאחריות צריכה להיות באמת על אותו בגיר.

ריקי צימר: הרשות בדעה שצריך להימנע ככל האפשר מלהטיל אחריות פלילית על קטינים.

ריקי צימר: צריך להיות מספיק יצירתיים לנסות ולהתמודד עם כל מיני אמצעים על מנת לעזור ולסייע מבלי להגיע לפן הפלילי .

יצחק קדמן: אי אפשר לעשות את זה בלי משאבים, כי הכל נגמר באמירה של אין משאבים.

ריקי צימר: אנחנו אומרים את זה.

ריקי צימר: לצד זה, ואני אדבר על החוקים, בצד זה כמובן שהמסרים החברתיים צריכים להיות אחידים ומאוד ברורים.

ריקי צימר: אני מקווה שאם יינתן אישור לתקציב, אני מוכרחה לציין כאן את העזרה שלך, אם יינתן באמת האישור התקציבי ונוכל לצאת עם פרסומים.

ריקי צימר: הפרסומים מקובלים עלינו וגם על כל המשרדים כי אנחנו עובדים ביחד.

ריקי צימר: אנחנו חושבים שאלו מסרים מתאימים וגם שאיך בית הספר יהיה שותף בכל הרמות ובכל הכיתות, כי חשוב לזכור כי הרצף ההתפתחותי הוא מגיל הגן ועד לגיל הבוגר ואנחנו לא יכולים לעשות הפרדות.

ריקי צימר: לדעתי לגבי החוקים גם כאן לא חייבים לפתוח תיק פלילי.

ריקי צימר: האחריות קודם כל לגבי הקטין היא אצל הבגיר וצריך לחשוב על קנסות ודברים אחרים כמו חינוך ההורה, וזה לא פסול.

ריקי צימר: אנחנו יודעים שלעיתים יש בעיות עם ההורים וגם עם זה צריך להתמודד.

ריקי צימר: אחת ההצעות שהרשות מקדמת, ראשית היא מקדמת את החוקים עם המשרד לבטחון פנים והמשטרה, שפקח או שוטר יוכלו להחרים משקה אלכוהולי בין אם הוא סגור או פתוח.

ריקי צימר: לשפוך אותו.

ריקי צימר: אלו כולם סוג של סנקציות.

ריקי צימר: ברמת החוקים אנחנו מסכימים איתך שצריך להטיל את האחריות על המוכר, וגם אם הוא אומר "חשבתי שהילדה הזאת היא בת 21 ומכרתי לה", זו עדיין האחריות שלו אם הוא לקח תעודת זהות או לא.

ריקי צימר: הנושא השני, אני שוב אומרת בהבזקים, האיסור במקומות ציבוריים נעשה באופן זה או אחר במקומות קטנים כמו בכרמיאל שאוסרים במקומות ציבוריים ומתמודדים עם זה, וזה נכון.

ריקי צימר: כמובן האיסור בפיצוציות.

ריקי צימר: כפי שאמרתי אנחנו צריכים לקדם את המערך הכוללני כדי להגיע לבני הנוער במקומות הנכונים.

יריב לוין: שאלה, בשורה התחתונה של הראיה שלכם, קביעת הנורמה העקרונית ומבלי איך אנחנו נגרום שלא נגיע למקום של פתיחת תיקים המונית, אבל קביעת הנורמה העקרונית שקטינים לא שותים, היא במקום, היא תעזור או שהיא מיותרת?

מוחמד ברכה: במקומות ציבוריים.

יריב לוין: תמיד אנחנו אומרים במקומות ציבוריים.

ריקי צימר: אנחנו מדברים על מקומות ציבוריים וגם על זה יש התלבטויות.

ריקי צימר: אנחנו עובדים על החוק שאומר שמעשר בלילה עד שבע בבוקר, אנחנו בהחלט בעד זה, שלא ישתו.

ריקי צימר: אני שוב אומרת שלא רק ימכרו.

ריקי צימר: לגבי השתייה בחוץ זה לא לגבי קטינים בלבד זה לגבי כולם.

ריקי צימר: אנחנו הולכים קצת הצידה אבל אני חושבת שרוב הדברים האלה הם לקולא.

ריקי צימר: ברור לנו שלצד זה צריכה להיות אכיפה.

יריב לוין: לכן אני גם הצעתי את הפקחים שכדי יהיה אפשר לקדם את זה.

מוחמד ברכה: ישנן הרבה תחנות בכל מה שקשור לאכיפה שצריך לעבוד עליהם כדי להגיע על אחריות הקטין, יש את ההורים, פקחים, מערכת החינוך, המוכרים.

מוחמד ברכה: יש כמה תחנות מקדימות שהן הקריטיות.

דרורה נחמני רוט: ראשית, אני מבקשת להתייחס ספציפית לנושא של האחריות של קטין.

דרורה נחמני רוט: הקדמה שידועה לכולם, הן משרד לבטחון פנים בשיתוף פעולה מלא של משרד המשפטים יושב על מספר הצעות חוק פרטיות ולא פרטיות.

דרורה נחמני רוט: בין היתר ישנן שתי הצעות חוק הנמצאות בצנרת שאחת מהן הגיעה לוועדת חוקה והיא של חבר הכנסת יוחנן פלסנר.

דרורה נחמני רוט: היא נדונה, והוא ציין את זה, וזה איסור מכירת משקאות עבור קטין וזה בעצם תיקון סעיף 193 שקיים כבר בחוק העונשין.

דרורה נחמני רוט: הצעת חוק נוספת של חבר הכנסת יריב לוין, הסכמנו רק לחלק השני שלה וכאן הנקודה שאנחנו לא מוכנים להטיל אחריות פלילית על קטין.

דרורה נחמני רוט: אסביר בכמה משפטים.

דרורה נחמני רוט: האיסור על שתיית אלכוהול לא קיים, אין איסור לשתיית אלכוהול.

דרורה נחמני רוט: הצעתו של חבר הכנסת יריב לוין באה לאסור על קטינים, כמובן במקום ציבורי ולא בכל מקום, לשתות אלכוהול.

דרורה נחמני רוט: אנחנו לא רואים את האיסור הזה דווקא על קטינים כדבר נכון מכיוון שאם אין איסור בכלל על שתיית אלכוהול, לא צריך לתייג דווקא קטינים ככאלה שיש עבירה ספציפית נגדם בלבד.

דרורה נחמני רוט: זה לא מקובל לא בעבירות ולא ביצירת עבירות.

דרורה נחמני רוט: אם יש עבירות של איסורים הן צריכות לחול על כולם.

דרורה נחמני רוט: אם מדברים על קטין אין הבדל בין קטין לבין בחור בן 18 ויומיים או 19 או 20.

דרורה נחמני רוט: ככל הנראה מדובר גם על חבורות של גילאים הרבה יותר רחבות.

דרורה נחמני רוט: האיסור הזה לא מקובל עלינו ולכן בוועדת השרים התנגדנו, זו הערה, התנגדנו על הטלת סנקציה עונשית ספציפית נגד קטן כאשר היא לא בעצם מוטלת על הבוגרים.

דרורה נחמני רוט: להטיל סנקציה על בוגרים כתוצאה משתייה במקומות ציבוריים זה אבסורד כי במסעדות או במקומות שבוגרים- - -

יוחנן פלסנר: לא, מדברים על מקומות כמו שבארצות הברית מתייחסים.

דרורה נחמני רוט: זה לגבי מכירה.

דרורה נחמני רוט: אני מדברת כרגע על ההצעה הספציפית של חבר הכנסת יריב לוין.

דרורה נחמני רוט: לנו זה לא נראה.

יריב לוין: איך אנחנו יכולים להחרים אם אין איסור לשתות.

יריב לוין: מכוח מה הם יחרימו את הבקבוקים אם מותר לשתות?

דרורה נחמני רוט: גם קטין יכול לשתות בליל שבת יין.

דרורה נחמני רוט: הרעיון החיבורי שלך הוא למנוע אלימות, למנוע הפרת הסדר הציבורי וכדומה.

דרורה נחמני רוט: את זה אי אפשר להטיל רק על קטינים כי גם צעירים וגם בוגרים עושים את זה.

דרורה נחמני רוט: נעבור לצד השני, יחד עם זאת, כן תמכנו ואנחנו כן רוצים לשתף פעולה בנושא של נטילת משקה.

דרורה נחמני רוט: זה יותר בעייתי כי לך תדע שזה משקה, יש כאן בעיות מאוד רציניות אבל רעיונית/עקרונית אנחנו תומכים בחלק השני של הצעת החוק שלך.

יריב לוין: איך אנחנו מקדמים אותה?

דרורה נחמני רוט: נעבוד על זה.

יריב לוין: כרגע היא תקועה כי יש ערר, מראש אמרתי שאני מוכן לבוא לתאום מלא.

דרורה נחמני רוט: זה עניין פרוצדורלי אחר, אבל עקרונית עם החלק השני אנחנו תומכים.

מוחמד ברכה: תודה.

מוחמד ברכה: יש עוד דוברים שמעוניינים לומר משהו?

מוחמד ברכה: לדעתי אני חושב שהדיון מוצא.

מוחמד ברכה: אני מודה לכל החברים שהשתתפו בדיון הזה.

מוחמד ברכה: לדעתי זה דיון חשוב, דיון עקרוני וגם ערכי.

מוחמד ברכה: בתחילת הסיכום אני יכול לציין בחיוב את הודעותיהם של חברי הכנסת יריב לוין וחבר הכנסת יוחנן פלסנר שהם מוכנים לשקול מחדש את העניין של האחריות הפלילית על קטינים, אני חושב שזו התקדמות טובה.

מוחמד ברכה: כמובן שזה יעשה בשיתוף פעולה עם וועדת השרים.

יוחנן פלסנר: לשקול אלטרנטיבות של סנקציות אפקטיביות.

מוחמד ברכה: כמובן.

מוחמד ברכה: לפחות בעניין הזה אני חושב שהתקדמו כמה צעדים.

מוחמד ברכה: לצד זה אנחנו חייבים לקיים דיון מערכתי כולל כדי לבחון איך למנוע את התופעה הזאת.

מוחמד ברכה: לדעתי ישנן הצעות מעניינות ונכונות שהועלו בנייר של המועצה לשלום הילד, דוקטור יצחק קדמן התייחס לחלק מהן.

מוחמד ברכה: גם חברי הכנסת יריב לוין ויוחנן פלסנר דיברו על נושא ההחרמה, מקומות ציבוריים, שעות מכירה ופרסום.

מוחמד ברכה: לדעתי הוועדה הזאת צריכה לקדם באופן מערכתי את הטיפול בנושאים האלה וכמובן בשיתוף פעולה עם חברי הכנסת המתעניינים.

מוחמד ברכה: לפני כמה חודשים פנינו ללשכת נשיא המדינה בהצעה שהוא יארח כנס בנושא של המלחמה בסמים ובאלכוהול בקרב בני הנוער.

מוחמד ברכה: אנחנו נמשיך לקדם את זה.

מוחמד ברכה: לדעתי יש מקום לקראת האירוע הזה שיצא לפועל, בינתיים אנחנו לא מקבלים תשובות ברורות וזה מחייב אותי להיכנס לתמונה בצד הרשות הלאומית למלחמה בסמים ובאלכוהול שטיפלה בזה, וכנראה זה נעצר באיזה מקום, לקראת אירוע כזה או אחר שיערך.

מוחמד ברכה: ראשית, הוועדה פונה לכל רשויות האכיפה שלפחות החקיקה הקיימת תיאכף, זה לא מתקבל על הדעת שיש איסור מכירת אלכוהול לקטינים והאלכוהול מסתובב בידיהם של הקטינים כאילו זה מים.

מוחמד ברכה: שנית, גישתנו המרכזית היא הטלת האחריות על הבוגרים בכל הרמות, על ההורים, מחנכים, המוכרים.

מוחמד ברכה: זו גישתנו המרכזית הנקודה השלישית, כמובן בהסמכת הנוגעים בנושא, אני פונה אל דוקטור יצחק קדמן, ניתן לפנות למשרד הרווחה, למשרד המשפטים, אבל אני פונה אל דוקטור יצחק קדמן.

מוחמד ברכה: בנייר הזה שיש בו מאפיינים של תכנית עבודה לערוך אותו לתכנית שלמה שתעבור למשרדים הרלוונטיים.

מוחמד ברכה: שכל משרד יביע את דעתו, משרד הרווחה, משרד המשפטים, משרד החינוך, המשרד לבטחון פנים, הרשות הלאומית למלחמה בסמים ובאלכוהול.

מוחמד ברכה: מועצת התלמידים שאנחנו מאוד נשמח לשמוע את דעתכם.

מוחמד ברכה: אחר כך נגיע לדיון מסכם.

מוחמד ברכה: האם אתם מוכנים לקבל על עצמכם את התפקיד למשימה הזאת ולהעביר אותה אלינו, ובעוד חודש, חודשים או ככל שזה יתקדם נשב כאן ונצא עם תפיסה מערכתית יותר רחבה.

מוחמד ברכה: ובנושא של המנהל הכללי הקודם של משרד ראש הממשלה אם הוא עונה או לא, אנחנו ניגש עם התכנית לכל מקום כמו ראש הממשלה, נשיא המדינה.

מוחמד ברכה: כמובן שהשר לבטחון פנים יעמוד לצידנו מאחר והוא הממונה על הרשות הלאומית למלחמה בסמים ובאלכוהול ואני מתרשם שהוא רוצה לפעול בנושא.

מוחמד ברכה: האם אתם מוכנים לקבל על עצמכם את האתגר?

יצחק קדמן: רק הערה.

יצחק קדמן: כשאנחנו פנינו בעניין הזה נאמר לנו שהממשלה מכינה תכנית מקיפה.

יצחק קדמן: דיברנו גם עם השר לבטחון פנים וגם עם האחרים ונאמר לנו שהממשלה מכינה תכנית מקיפה לעניין.

יצחק קדמן: לכן מה שאני מציע כאלטרנטיבה, אדוני היושב ראש, זה לקבוע מועד שבו הממשלה תציג לוועדה הזאת את התכנית הכוללת שלה, נאמר לי שהם עובדים על כך באופן מאוד רציני.

מוחמד ברכה: איפה זה עומד?

דרורה נחמני רוט: היוזמה של המשרד לבטחון פנים בשיתוף משרד המשפטים וכל המשרדים הרלוונטיים, אנחנו בעצם עוברים על מספר הצעות חוק הן הפרטיות והן היוזמות שלנו, גם הצעות קיימות וגם כאלה שעדיין לא עברו את ההצבעה הטרומית, ובכלל בכל הצעות החוק שעל הדוכן.

דרורה נחמני רוט: אנחנו עושים סינון לאור עמדות מקצועיות מה ראוי לעשות.

דרורה נחמני רוט: יש בצנרת עשייה והסכמות ואי הסכמות.

דרורה נחמני רוט: זה עדיין בדיון אינטנסיבי.

יצחק קדמן: ניתן לקבוע תאריך.

מוחמד ברכה: אפשר לקבוע תאריך, אבל הבעיה היא מי מהממשלה או מנציגי הממשלה יעמוד כאן ויתחייב על תאריך מסוים, לדעתי קל יותר שאנחנו נבוא עם תכנית ושמשרדי הממשלה יתייחסו אליה במקום שנחכה לתכנית הממשלה שתהייה תלויה בכל מיני שיקולים.

ריקי צימר: התכנית תוצג ב- 15 בנובמבר.

מוחמד ברכה: נמתין לתכנית ואחר כך נקיים את הדיון.

מוחמד ברכה: מי מהשרים מוביל את התכנית?

קריאה: השר לבטחון פנים.

יצחק קדמן: הוא קיבל את המנדט להוביל גם בשם משרדי הממשלה האחרים.

מוחמד ברכה: אנחנו נתכנס במתכונת זו או במתכונת רחבה ואולי עם השר עצמו אם הוא יואיל להגיע ואז נוכל לבחון איך מתקדמים.

מוחמד ברכה: אני מודה לכולם.

מוחמד ברכה: אני מקווה שנוכל לתרום לצמצום התופעה המכוערת הזאת.

מוחמד ברכה: תודה רבה.